Uživajte - menopauza nije bauk Uživajte - menopauza nije bauk\nAko zazirete od visokih letnjih temperatura ili jakog grejanja zimi jer vrućina pospešuje valunge, pojačava znojenje i dodatno isušuje kožu – proučite naš mali vodič i otkrijte kako da ublažite neprijatne tegobe – menopauza se može olakšati\nNa temperaturi iznad trideset stepeni osećate se iscrpljeno, razdražljivi ste, a pritom imate utisak da vam je koža suva kao novinski papir? Ako ste u menopauzi, letnji period za vas predstavlja pravi pakao, a tek pregrejane prostorije zimi! Srećom, klimakterijum više nije nešto na šta se ne može uticati. Sledite naše savete i osećaćete se dobro, smireno i sabrano tokom cele godine.\nValunzi, preznojavanje, isušena koža, razdražljivost, umor i nesanica redovni su pratioci menopauze, ali mnogi simptomi i komplikacije u tom periodu mogu se ublažiti ili čak izbeći ukoliko se pridržavate pravila zdravog života.\nValunzi praćeni glavoboljom, vrtoglavicom, lupanjem srca i pojačanim znojenjem jedan su od najčešćih simptoma KLIMAKSA. Ove epizode obično traju samo nekoliko trenutaka, ali mogu da budu veoma neprijatne, pogotovo leti.\nIstraživanja su pokazala da simptomi menopauze nestaju posle aerobnog treninga. Dakle, ako želite da se izborite sa “unutrašnjom vrućinom”, bolje je da obujete patike i izađete napolje, nego da snižavate temperaturu na klima-uređaju ili otvarate prozore. Temperaturu u stanu održavajte na 19 stepeni Celzijusa i koristite tanje, pamučne pokrivače, izbegavajte alkohol, cigarete i začinjenu hranu, jer sve to podstiče širenje krvnih sudova i pojačano znojenje.\nSprečite odmah: Kamilica pomaže telu da povrati balans. Da biste se rashladili, pijte ohlađeni čaj (napravljen sa vrućom vodom, zatim rashlađen). Probajte da umočite noge u hladnu vodu sa dodatkom pet kapi ulja od kamilice ili sipajte 10 kapi ulja u mlaku kupku.\nMeni je pomoglo: Sanja (52) kune se u čaj od žalfije. “Prošle godine valunzi i pojačano znojenje bukvalno su mi zagorčali život”, kaže ona. “Jedna prijateljica mi je rekla da je žalfija dobra za osveženje, tako da je sada redovno konzumiram. Još uvek povremeno imam valunge, ali nisu praćeni tim neprijatnim znojenjem. Upravo se spremam na odmor”, dodaje ona.\nIsušena i gruba koža\nNedostatak ženskih polnih hormona uzrokuje promene na koži koja postaje suva i neelastična.\nSvakodnevnom negom hidratantnim preparatima možete ublažiti ovaj problem, ali kreme i losioni neće vam mnogo pomoći ukoliko u organizam ne unosite esencijalne masne kiseline. Ovim vrednim materijama, koje poboljšavaju kvalitet kože i jačaju kosu i nokte, bogati su avokado, lešnici, bademi, masna riba i razne vrste semenki.\nUčinite to odmah: sameljite avokado sa kašikom tečnog meda, pa dodajte dve kapsule ulja od jagorčevine. Nanesite na lice i ostavite da stoji dvadeset minuta. Potom isperite.\nMeni je pomoglo: Jelka (52) neguje kožu uljem od pšeničnih klica. “Moja koža tokom leta i grejne sezone postaje izuzetno suva, pa pre kupanja redovno nanosim ovaj blagotvorni preparat. To ulje prilično je masno, ali mi se čini da bolje vlaži kožu od krema i losiona koje sam do sada koristila.”\nIznenadni napadi znojenja, najčešće pred zoru, rani su simptom perimenopauze i mogu da traju godinama. Da biste ublažili ovu neprijatnu pojavu, izbegavajte alkoholna pića, preterano hladne i vruće napitke, kafu, jake začine, kao i namirnice koje pojačavaju miris znoja, poput belog i crvenog luka, špargli i plodova mora.\nUčinite to odmah! Da li ste pokušali sa homeopatijom? Stručnjaci u ovom slučaju propisuju dva homeopatska preparata: Sepia će ublažiti tegobe pogotovo ako se osećate umorno i razdražljivo, a Lachesis je dobar za žene koje pate od tahikardije i depresije, ili imaju smanjen libido.\nMeni je pomoglo: Vrućine dodatno pogoršavaju tegobe u menopauzi, pa je Ljiljana (48) odlučila da koristi samo prirodne materijale. “Iz spavaće sobe proterala sam sva veštačka vlakna. Nosim samo spavaćice i posteljinu od stoprocentnog pamuka, zbog čega lakše podnosim noćno znojenje.”\nAnksioznost i menopauza\nAnksioznost, depresija i napadi panike česti su pratioci menopauze, a vrućina dodatno povećava razdražljivost. Najefikasniji način da se oslobodite ovih neprijatnih tegoba jeste redovno upražnajvanje fizičkih aktivnosti, konzumiranje preparata na bazi valerijane, izbegavanje alkohola, prerađenog šećera, cigareta i kofeina. Nivo šećera u krvi treba da bude pod kontrolom, jer ako oscilira, oslobađa se adrenalin, što rezultira osećanjem anksioznosti.\nUčinite to odmah: Ukoliko imate problema sa razdražljivošću i promenama raspoloženja, može da vam pomogne B vitamin. Blagotvorno deluje i lavanda: tri kapi ulja od ove biljke nakapajte na maramicu i udišite – ovaj mali ritual deluje umirujuće i podstiče sva čula.\nMeni je pomoglo: Gordana (49) tvrdi da svakodnevno plivanje održava njenu emotivnu ravnotežu. “Trudim se da što više vremena provedem na bazenu. Plivanje i hladna voda pomažu mi da se opustim i umirim. Sat vremena koje izdvajam samo za sebe vraćaju mi energiju i čine me pribranom tokom celog dana.”\nUmor i menopauza\nUjutro, kad se probudite, osećate se malaksalo i umorno? Da biste poboljšali cirkulaciju krvi, umočite mali peškir u vrelu vodu, iscedite ga, savijte i njime se istrljajte po celom telu. Počnite sa trljanjem od stopala pa naviše.\nUčinite to odmah: kašiku semena piskavice kuvajte pet minuta u tri čaše vode. Sipajte u šolju, zasladite medom i uzimajte po šolju dnevno.\nMeni je pomoglo: Zorica (53) kaže: “Tehnika dubokog disanja pomaže mi kada se osećam iscrpljeno. Sednem uspravno i nakon nekoliko dubokih udaha uvučem stomak, pa zatim snažno izdahnem kroz nos 25 puta. Zatim ponovo udahnem duboko nekoliko puta, pa snažno izdahnem. Nakon toga, postupak ponovim još dvaput. Ovo je zaista odličan način da se oslobodite umora i napetosti”.\nPatite od nesanice?\nSat vremena pre odlaska na počinak pojedite malo ćuretine ili integralnog pirinča i popijte jogurt. Ove namirnice sadrže aminokiselinu triptofan koja podiže nivo serotonina i opušta telo.\nVaši najbolji prijatelji:\n* Kalcijum igra važnu ulogu u prevenciji osteoporoze. Tokom perimenopauze preporučuje se uzimanje suplemenata koji sadrže ovaj mineral.\n* Crvena detelina bogata je magnezijumom, vitaminom C i kalcijumom, a što je najvažnije sadrži i biljne hormone. Koristi se za ublažavanje simptoma menopauze.\n* Izoflavoni iz soje ublažavaju valunge, noćno preznojavanje, razdražljivost, suvoću vagine i umor.\n* Vitamin E pomaže u očuvanju elastičnosti kože i održavanju hormonske ravnoteže.\n* Magnezijum ublažava valunge, a u kombinaciji sa kalcijumom štiti kosti.\nNa starice ruku dižu i suprug i deca


МАСА-23030-06: Стамбена архитектура у Србији у 19. и почетком 20. века: Фебруарски испитни рок – Термин предаје семестралних радова | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > MASA-23030-06: Stambena arhitektura u Srbiji u 19. i početkom 20. veka: Februarski ispitni rok – Termin predaje semestralnih radova\nObaveštavaju se studenti da će ispit – predaja semestralnog rada biti održan u nedelju, 11. marta 2018. godine u 10.30 časova u kabinetu 233.\nObavezne su jedne konsultacije pre predaje rada, sa završenom radnom verzijom rada, u sredu, 28. februara ili 07. marta 2018. godine u 11 časova.\nKljučne reči:MASA, MASA-23030-06: Izborni predmet 3 - Stambena arhitektura u Srbiji u 19. i početkom 20. veka, obaveštenje, predaja, februarski ispitni rok


Ekskluzivna promocija Vista Hill u Beogradu - vino.rs\nsubota, 18 maj 2019 23:55\nU opuštenoj atmosferi, na osunčanom travnjaku ispred kanadske rezidencije, ugledne zvanice imale su priliku da probaju pet vrhunskih vina ove moderne i ambiciozne vinarije iza koje stoje proslavljeni teniser Slobodan Boba Živojinović i svojevremeno osnivač Molovina Aleksandar Saša Vinčić. Ono što je odmah uočljivo jeste da je Vista Hill već na startu pokazala aspiracije ka najvišem segmentu tržišta. Uostalom, njihova vina Red Reserve 2010 Vista Hill, White Reserve 2012 Vista Hill, Red Selection 2017 Vista Hill, White Selection 2017 Vista Hill i Rose Premium 2018 Vista Hill, sva predstavljena i ovom prilikom, već su našla put do ekskluzivnih restorana u regionu i pre nego što su pošteno zakoračila na tržište Srbije.\nTandem iza vinarije Vista Hill, Slobodan Boba Živojinović i Aleksandar Saša Vinčić\nGoste je prvo pozdravila amabasadorka Kanade Keti Čaba (Kati Csaba), naglasivši kako je Fruška gora jedan od najlepših delova Srbije, da bi zatim Slobodan Živojinović gostima predočio kako je u posao s vinima ušao iz zadovoljstva i želje da to zadovoljstvo podeli s drugima. A zadovoljstvo je bilo obostrano. Posebno interesovanje vladalo je za Rose Premium, britko osvežavajuće vino boje lososa od selekcionisanog roda pino noara, harmonično u svakom segmentu, sa zavodljivim kiselinama i svežim voćnim aromama jagode, maline i višnje, vino koje vas prosto mami da natočite još jednu čašu.\nPodjednako zavodljivo, ali i kompleksnije vino predstavlja kupaža graševine, traminca i rajnskog rizlinga White Selection 2017 Vista Hill, koju je znalački oblikovala Tanja Grubišić kao glavni enolog vinarije, dok je izuzetno aromatična i ekstraktna graševina pod etiketom White Reserve 2012 Vista Hill već ocenjena u stručnim krugovima kao jedno od najuspešnijih srpskih vina od ove popularne sorte.\nŠto se crvenih vina tiče, još veoma mlada kupaža kabernea i merloa Red Selection 2017 Vista Hill nosi sve odlike naglašeno voćnih crvenih vina Fruške gore, ovde s nešto pojačanim alkoholima (14 %), ali neprimetno utopljenih u puno telo i jaku strukturu prepunu senzacija. Ovo je svakako vino na koje valja obratiti pažnju u narednim godinama.\nKonačno, Red Reserve 2010 Vista Hill od istih sorti, posle tri godine odležavanja u bariku i šest meseci u velikoj bačvi radi harmonizacije, izraslo je u nesvakidašnje veliko vino duge završnice i punog ukusa s mnoštvom tercijalnih aroma koje se provlače ispod crvenog bobičastog voća kao suptilna nota duvana i kože. Ogledni primer kako vinogradi s Fruške gore mogu da daju vrhunsko crveno vino!\nRecimo još i to da su među uglednim gostima bili i Njegovo kraljevsko visočanstvo prestolonaslednik Aleksandar Karađorđević sa suprugom, pijanista i direktor Beogradske filharmonije Ivan Tasovac, direktorka Beogradskog festivala igre Aja Jung, kao i pevačica Lepa Brena, supruga Slobodana Živojinovića, koja sve češće prati muža na početku njegove nove vinske karijere.


Od 1. jula akcize na cigarete porašće za još 1,5 dinar po pakli - Ozon Media\n„Za sada nema nikakvih najava, i verujem da poskupljenja cigareta zbog rasta akciza ovaj put neće ni biti. Tržište ne bi moglo da apsorbuje još jedno povećanje cena“, navodi sagovornik Blica iz jedne duvanske kompanije.\nPROBUDIO NAS PLJUSAK, A BEZ KIŠOBRANA SE NEĆE MOĆI NI OSTATAK DANA: Petak oblačan i svež, leto tek od iduće nedelje


Razgovor:Srbijanski dinar - Wikipedia\nPrebaciti na clanak o perperu[uredi izvor]\nKneževina Crna Gora, iako od Berlinskog kongresa 1878. godine nezavisna, sopstveni novac dobila je tek početkom 20. vijeka. Zakonom o novcu, donijetim 1910. godine, a usljed upućenosti Crne Gore prema Austriji, ozvaničeno je vezivanje crnogorske novčane valute, perpera, za „krunski tečaj”, što znači da crnogorski novac nije kovan po pravilima Latinske unije. Iz istih razloga Crna Gora je svoj novac kovala u bečkoj kovnici i prema austrijskim uzorima.\nPrvi crnogorski kovani novac izdat je na osnovu ukaza knjaza Nikole 1906. godine, i to od bronze u nominali od 1 i 2 pare, a od nikla u nominali od 10 i 20 para. Srebrni novac je u Crnoj Gori počeo da se kuje 1909. godine, u nominali od 1 i 5 perpera, dok se s kovanjem novca od 2 perpera u srebru započinje 1910. godine. Prvi crnogorski zlatnici nose godinu kovanja 1910. i odnose se na nominalu od 10, 20 i 100 perpera, a zbog kovanja u emisijama malog obima, predstavljaju rijetke i vrijedne numizmatičke primjerke. Po završetku Prvog svetskog rata, na teritoriji novostvorene Kraljevine Srba, Hrvata i Slovenaca u opticaju su se zatekle razne vrste kovanog novca. Taj novac je postepeno zamenjivan i već 1920. godine emitovan je kovani novac nove države, kada je prihvaćeno da nacionalna novčana jedinica bude dinar, koji se dijeli na 100 para. Kralj Aleksandar I Karađorđević 1925. godine emituje zlatni novac čija je vrednost bila 20 dinara. Kraljevina Srba, Hrvata i Slovenaca 1929. godine postaje Kraljevina Jugoslavija, pa se pristupilo emitovanju novca sa novim nazivom države.\nPrebaciti na clanak o jugoslovenskom dinaru[uredi izvor]\nTokom 1931. godine ostvarena je u velikom obimu emisija od 1 i 4 dukata, koji inače nije predstavljao redovan novac. Na zlatnicima od 1 dukata bilo je poprsje kralja Aleksandra, a na četvorodukatima, pored lika kralja Aleksandra, i lik kraljice Marije.\nU periodu do 1941. godine emitovan je kovani novac različitih nominala i sastava metala, a izrađivan je uglavnom u Beču. Sa poslednjom emisijom kovanog novca Kraljevine Jugoslavije, nastalom 1938. godine, novac je počeo da se izrađuje u zemlji, u Državnoj kovnici u Topčideru.\nPoslije Drugog svetskog rata, prvi kovani novac Jugoslavije emitovan je 1945. godine. Od tada do danas ostvarene su brojne emisije kovanog novca, sa vremenom u naprednijim tehnikama izrade, kao i boljeg kvaliteta legura od kojih je izrađivan. Odgovarajućim elementima kao što su grb i naziv države emitenta registrovane su sve promjene u državnom uređenju koje su se dešavale tokom proteklog perioda.\nPored redovnih emisija kovanog novca, Narodna banka Jugoslavije izdaje i prigodni kovani novac sa namjenom obeležavanja različitih manifestacija, kulturnih, sportskih ili nekih drugih, od značaja za zemlju ili od šireg, međunarodnog značaja. Taj novac se izdaje takođe povodom važnih jubileja koji su u vezi sa određenom ličnošću, institucijom ili događajem. Od 1968. godine, kada je izdata prva serija prigodnog kovanog novca, do danas realizovana je 21 emisija tog tipa novca. Osobenost takvih izdanja jeste u tome što se za izradu novca koriste pretežno plemeniti metali, ali i legure. Za razliku od redovnih izdanja, za prigodni kovani novac najčešće se primjenjuje specijalna tehnika izrade, koja obezbeđuje bolji kvalitet i veću izražajnost prikazanih motiva.\nPojavila se pre više od godinu dana i novčanica od 2000 dinara.\nPreuzeto iz "https://bs.wikipedia.org/w/index.php?title=Razgovor:Srbijanski_dinar&oldid=2633263"\nOva stranica je posljednji put izmijenjena na datum 23 septembar 2015 u 15:01.


Niška televizija » Nišlije zarađuju pet hiljada dinara manje od republičkog proseka\nNišlije zarađuju pet hiljada dinara manje od republičkog proseka\nObjavljeno 07.09.2013. 16:54\nTagovi: Niš, prosecne zarade\nNišlije u proseku zarađuju oko pet hiljada dinara manje u odnosu na republički prosek, a plate u Srbiji su u prvoj polovini ove godine realno manje za oko četiri odsto u odnosu na 2012. Za potrošačku korpu je, prema podacima Republičkog zavoda za statistiku, neophodno izdvojiti jednu i po mesečnu zaradu.\nNišlije su u prvoj polivini ove godine u proseku zarađivale, bez poreza i doprinosa, nešto više od 37 i po hiljada dinara, što je u odnosu na republički prosek manje za oko 5 300 dinara.\nNajveće zarade u Srbiji su u Beogradu, a prosečna plata u prestonici je za jul ove godine iznosila 54 778 dinara, pokazuju podaci Republičkog zavoda za statistiku. Nišlije su, pak, za isti mesec zaradile nešto manje od 40 hiljada.\nIako nominalne vrednosti zarada u Srbiji rastu, njihova realna vrednost je u odnosu na prvu polovinu prošle godine manja za nešto više od četiri odsto.\nI dok platežna moć stanovništva opada, cene proizvoda i usluga iz meseca u mesec idu naviše. Potrošačka korpa je u junu iznosila oko 65 hiljada dinara, pa je za nju bilo neophodno izdvojiti jednu i po prosečnu mesečnu zaradu.\nPotrošačke cene su u julu 2013, u odnosu na isti mesec prethodne godine, povećane za 8,6 odsto. Najviše su poskupeli rekreacija i kultura, za oko 6 odsto, alkohol i duvan za oko 3 odsto, a stambeni troškovi, struja, gas i druga goriva su u julu bili za oko 0,5 odsto skuplji u odnosu na jun.


Mesecni horoskop za januar 2011.godine – Skorpion | Spica3's Blog\nMesecni horoskop za januar 2011.godine – Skorpion\nPublished 23. decembra 2010. by spica3-CecaK\nTrebalo je da se malo oporavite u prethodnom period kada su finansije u pitanju, ali i da ocekujete sada neki povratni deo novca. Nekih par meseci unazad nikako da rascistite te zaostale dugove i sravnite racune,oko 27.12.2010. Bicete ambiciozni i uporni da resite neke poslovne dogovore, sto bi i trebalo da urodi plodom.Povoljni dani 5.9.14 i 19.01.2011. Dosta komuikacija sa vasim poslovnim partnerima, ukazuje na bolje dogovore u poslovanju. Neke ponude sa inostranstvom mogu bit ii provokacija,oprez! Bicete iznervirani zbog jednog saranika, jer ste ocekivali da resite poslovni dogovor na vreme, ali ce tu biti kasnjenja u realizaciji. Mozda cete zbog toga morati i da se susretnete ali ne drage volje.Period vam nije najbolji za putovanja te budite oprezni, narocito sa kontrolama. Godinu koja je bila prilicno burna i ipak cete zavrsiti sa manjim opterecenjem.\nVama jos uvek ovaj period ide u prilog jer se planeta emocija nalazi u vasem znaku koja ukazuje na borbu i zelju da se potrudite oko partnera.Cak is am docek bice vam naklonjen i sijacete! 26 i 29.12.2010. su vam dobri za odnos sa partnerom. Neki ce pozeleti da udju u vezu koja ce biti tajna. Oni koji nisu bili u vezi jos uvek imaju mogucnosti da je ostvare do poslednjeg dana ove godine, ako ne i za sam docek, jer ce svakako biti u lepom drustvu, te mozete sresti osobu koja vam se i dopadne. Sami nikako necete biti, pa makar vam se udvarala osoba samo te noci. Zeljni ste iskrene i duboke ljubavi! Pozelite to sebi te noci!!! Tokom januara, posle 8.1.2011. neko novo poznanstvo sa osobom kojaje povezana sa putovanjima (moze biti i iz drugog grada).\nCuvajte se prehlade koja se kod vas moze odraziti i na urinarne tegobe. Manji problem sa lumbalnim delom kicme kao i kolenima su izvesni, ali se to moze resiti intezivnom fizikalnom terepijom. Potrudite se da malo priustite sebi i rekreacije, ako nista drugo do setnju.\n← Mesecni horoskop za januar 2011.godine – Vaga\nMesecni horoskop za januar 2011.godine – Strelac →


Ada Član od: 30.09.2012 Ocenite\nNosač za tv 14"- 42" Zglobni\nOdlična i veoma laka saradnja. 10++\nSvaka preporuka za ovog clana, 10+, maksimalno ispostovan dogovor\nBr.4. Pojasevi za borilacke sportove\nWifi Ruter modem\nRezervni točak Focus 1\nJednostavna i brza saradnja! Svaka preporuka za ovog člana.\nProdato-3 kom Gigabitna switch za sitne pare\nodlicna i brza saradnja, za svaku preporuku\nSve pohvale za člana. Čast mi je bilo da sarađujem s njim. Ocena 10+\nSwitch MRV MR2326-S4C 24 Port 10/100/1000Base-T\nInteno Gigabitni Fiber Swich\nGigabitni Dual Band ruter Netgear WNDR3700\nTp-Link Tl-Wr841n Wireless N Ruter 300mbps\nOdličan kupac. Sve preporuke. Nadamo se ponovnoj saradnji.\nSFP Skylane single fiber gigabit\nGigabyte GA-E3800N AMD E2-3800 DDR3 matična ploča\nPreporuka za saradnju sa ovim članom, brz i lak dogovor. . .\ndelovi za HP 6710b -laptop je kompletan\nsaradnja odlična. .dogovor brz pun poverenja. .srećno druže\nBrz i lak dogovor. Clan za svaku preporuku i saradnju.


FOTO, VIDEO: Navijači Mančester Junajteda probili barijere i upali na Old Traford, meč sa Liverpulom otkazan | Novosadski informativni portal 021\n17:28 > 19:10\nPosle nešto više od sat vremena od zakazanog početka utakmice, doneta je odluka da se utakmica otkaže, a novi termin biće naknadno saopšten, prenose britanski mediji.\nNavijači su utrčali na stadion sa pirotehnikom i transparentima, i tražili odlazak Glejzera.\nBilo je planirano da se utakmica odigra bez prisustva publike, zbog restriktivnih mera.\nRanije u toku dana, navijači su zabranili fudbalerima da napuste hotel uz pomoć klupskog autobusa, pa su "crveni đavoli" gledali dešavanja sa prozora hotelskih soba.\nNavijači traže da posle 18 godina upravljanja klubom braća Glejzeri napuste Mančester. Oni zahtevaju transformaciju Mančestera po nemačkom modelu 50+1, tako što bi navijači zadržali većinski paket akcija kluba, što znači da nijedna odluka ne može da se donese bez njihove dozvole.\n02.05.2021\t• 20:59\nEngleski navijaci ce unistiti globalizam. Samo napred braco englezi!


Na ovom ostrvu skoro sve radi na solarnu energiju - VICE\nNa ovom ostrvu skoro sve radi na solarnu energiju\nIlon Mask je trijumfalno objavio spajanje SolarCity-ja sa njegovom kompanijom Tesla uz najavu da je time otvorena mogućnost stvaranja najnaprednije i najsmelije kompanije čiste energije.\npisao Noah Kulwin\n25 Novembar 2016, 6:17am\nfoto: Tviter skrinšot\nIlon Mask je trijumfalno objavio spajanje SolarCity-ja sa njegovom kompanijom Tesla uz najavu da je time otvorena mogućnost stvaranja najnaprednije i najsmelije kompanije čiste energije. A projekat na samoanskom ostrvu samo potvrđuje njegove tvrdnje.\nDve kompanije, čiji su deoničari glasali za spajanje, sada skoro čitavo ostrvo Ta'u,najveće na američkoj teritoriji Američke Samoe, napajaju na solarnu energiju.\n"Na Ta'u sada postoji sistem solarne energije koji skoro 100 posto potrebe za energijom na podmiruje obnovljivom energijom", objavila je kompanija SolarCity-Tesla na blogu. "Sistem zamenjuje upotrebu preko 400.000 litara dizela godišnje."\nThis island in American Samoa now runs on nearly 100% solar energy thanks to 5,300+ solar panels & 60 Tesla Powerpacks — Tesla (@TeslaMotors)November 22, 2016\nSada 790 stanovnika Ta'u-a ima 5,328 solarnih panela iz kojih se energija skladišti u 60 komercijalnih Tesla PowerPack jedinica. Kompanija kaže da ostrvo tri dana može da funckioniše bez sunčeve energije, a da paneli u potpunosti mogu da napune PowerPack-ove za samo sedam sati sunčeve svetlosti.\nMaskov plan je da američki gradovi u budućnosti pređu na solarnu mrežu poput ove koja je napravljena na Američkoj Samoi. Iako izbor Trampa za predsednika brine stručnjake za prirodnu sredinu, sve niža cena solarne i energije koja se dobija turbinama na vetar obećavaju procvat nove industrije.\nJedini problem Maskovog plana je što SolarCity nikada nije uspeo da funkcioniše kao samostalna kompanija; njihove akcije su u poslednjoj godini pre spajanja sa Teslom pale za 60 posto. Naravno, i dalje je mnogo sumnje da li će Mask uspeti da ovaj projekat održi u životu.


Koalicija za “Aktivno građanstvo, odgovorne opštine“ koju čine organizacije „Komunikacija za razvoj društva“ – CSD, Syri i Vizionit, Ec Ma Ndryshe i Democracy Plus održala je seminar na kom je okupila predstavnike pomenutih organizacija.\nSeminar je organozovan tako da omogući učesnicima temeljnu analizu o učešću građana u procesima donošenja odluka na Kosovu i da se u skladu sa analizom situacije radi na pripremi predloga projekta i projektnih aktivnosti za narednu, 2021. godinu, u skladu sa strategijom Međunarodnog Olof Palme centra.\nCilj seminara jeste bio i osvrt na rezultate, kao i na izazove sa kojima se koalicija susretala tokom implementacije projekta koji je u toku, kao i planiranje zajedničkih i individualnih aktivnosti organizacija za narednu godinu.\nKoaliciju je kroz projekat “Aktivno građanstvo, odgovne opštine” podržao Međunarodni Olof Palme centar, program na Kosovu.


Garderoba Grejs Keli u Muzeju Viktorije i Alberta u Londonu — Викиновости\nGarderoba Grejs Keli u Muzeju Viktorije i Alberta u Londonu\nLONDON, 16. aprila 2010. (Beta) - Haljine koje je američka filmska diva Grejs Keli nosila u klasicima kao što su "Visoko društvo" i "Prozor u dvorište", biće izložene u Muzeju Viktorije i Alberta u Londonu, javile su agencije.\nNa izložbi pod nazivom "Grejs Keli: stilska ikona" posetioci će moći da vide elegantnu garderobu koju je nosila glumica je sa 26 godina napustila glumu da bi se udala za princa Renijea Trećeg od Monaka i postala princeza. U Muzeju je izložena i haljina koju je nosila na dodeli Oskara 1955. kada je dobila nagradu američke filmske akademije za glavnu ulogu u filmu "The Country Girl".\nIzložba koja će biti otovrena u nedelju i traje do 26. septembra, prati razvoj njenog modnog stila, kroz 40 glamuroznih modela koje su za nju kreirali Dior, Balensijaga, Živanši i Iv Sen Loran. Grejs Keli je poginula u saobraćajnoj nesreći 1982. Imala je 52 godine.\n„Garderoba Grejs Keli u Muzeju Viktorije i Alberta u Londonu” Новинска агенција Бета, 16. април 2010. (српски)\nPreuzeto iz „https://sr.wikinews.org/w/index.php?title=Garderoba_Grejs_Keli_u_Muzeju_Viktorije_i_Alberta_u_Londonu&oldid=1655903”\nOva stranica je poslednji put uređena na datum 7. maj 2010. u 23:07 č.


NAJNOVIJE MERE ZBOG OMIKRONA: Pooštreni uslovi za ulazak u zemlju\nNAJNOVIJE MERE ZBOG OMIKRONA: Pooštreni uslovi za ulazak u zemlju\nAutor: Glas javnosti 08.01.2022. u 11:20\nNegativan test za ulazak u Sloveniju bez karantina od ponedeljka će važiti kraće nego do sada predviđeno je u najnovijem slovenačkom protokolu.\nNegativan PCR test pri ulasku u Sloveniju važiće 48 sati od uzimanja brisa, a brzog antigenskog testa 24 sata od uzimanja brisa, dok se ostali uslovi ne menjaju, prenosi Hina.\nOd ponedeljka se menjaju i uslovi za korišćenje javnog prevoza, pa će njega smeti da koriste samo osobe koje su vakcinisane, koje su prebolele kovid-19 ili imaju negativni test, a uz to moraju da nose i zaštitnu masku.\nUHAPŠENA MAJKA O KOJOJ SVET BRUJI: Gepekovala sina da se ne bi zarazila koronom\nU vozovima i autobusima ograničava se i broj putnika na mestima za sedenje, te je potrebna međusobna distanca putnika na mestima za stajanje, a za kontrolu i sprovođenje protokola zaduženi su organizatori prevoza, odnosno javna prevozna preduzeća.\nU Sloveniji je u poslednjih 24 sata prema još neslužbenim podacima potvrđeno 4.468 novih slučajeva korona virusa, skoro 3.000 više nego pre sedam dana, a epidemiolozi strahuju da bi se širenjem omikron varijante koja postaje dominantna, broj dnevnih zaraza na vrhuncu novog talasa mogao povećati na 9.000, pa i više.\nKorona virusPooštrene mereOmikronUlaz u državu\nPAPRENE CENE GORIVA U KOMŠILUKU: Do juče su pun rezervoar plaćali 77 evra, evo koliko košta od danas\nKRAJ SLOVENAČKOG TURIZMA? Teško će se oporaviti posle OVAKVIH prognoza\nNEMA VIŠE LEPLJENJA NA ŠOFERKU! Digitalna vinjeta na auto putevima od sledeće godine\nSTRAVIČNA EKSPLOZIJA U HEMIJSKOJ FABRICI: Preko desetoro povređeno, jedna osoba sa TEŠKIM OPEKOTINAMA\nSTIGLO VREMENSKO UPOZORENJE: U naredna DVA sata stižu GRMLJAVINA i pljuskovi\nĐANI I SLAĐA KRSTILI UNUKA! Novčanice samo letele (VIDEO)


Podržani projekti na konkursu „Partnerstvo za budućnost” | Energetski portal Srbije\nPodržani projekti na konkursu „Partnerstvo za budućnost”\n11.06. 2018 Vesti | Održivi razvoj\nCRH Srbija je organizovala deveti po redu konkurs „Partnerstvo za budućnost” sa ciljem da podrži različite inicijative u funkciji razvoja iz oblasti obrazovanja, kulture, sporta i održivog razvoja, koje će biti realizovane na teritoriji opštine Paraćin.\nKonkurs je bio otvoren od 1. marta do 30. aprila ove godine za sve neprofitne organizacije, ustanove i udruženja građana registrovane na teritoriji opštine Paraćin.\nOve godine je pristiglo 45 projekata, što predstavlja najveći broj prijavljenih projekata od samog početka organizovanja konkursa „Partnerstvo za budućnost”, od 2008. godine.\nUkupan fond za nagrade iznosio je 30.000 evra, a nagrade je dobilo 10 projekata, svaki pojedinačno do 3.000 evra.\nOdlukom žirija sastavljenog od predstavnika kompanije CRH Srbija, i u skladu sa Uslovima konkursa proglašeni su pobednici sledećih projekata: Nezavisni sindikat policije-Sindikalna grupa Paraćin projekat „Stvaranje boljih uslova za efikasnije ostvarivanje prava građana u oblasti Upravnih poslova“, UNEKOOP projekat „Biomasom do niskokarbonske cementne industrije“, Centar za razvoj preduzetništva i inovacija „Smart Connections“ projekat „Jačanje ženskog preduzetništva u opštini Paraćin„, Media centar Pomoravlje projekat „Strategija za nemarnost u ekologiji“, Turistička organizacija opštine Paraćin projekat „CRH interaktivni izlog“, Radio klub “Kosmos” projekat „Opremanje i obuka mladih radio-amatera za rad u svim uslovima“, Savez slepih Srbije – Opštinska organizacija Paraćin projekat „Približimo knjigu slepima – Čitaonica i biblioteka“, OŠ „Momčilo Popović Ozren“, Paraćin projekat „Unapređenje kvaliteta nastave i razvoj kompetencija učenika za odgovoran odnos prema okolini“, Zavičajni muzej „Paraćin“ projekat „Privredni razvoj Paraćina i počeci industrijalizacije u Srbiji“ i OŠ „Stevan Jakovljević“, Paraćin projekat „Znanje bez granica“.


„Milion razloga“ protiv Vučića | Izbor iz štampe | DW | 04.03.2019\nHiljade ljudi su se i ove subote okupile na beogradskom Studentskom trgu uprkos ledenom vetru, piše Noje cirher cajtung (NZZ). Protesti traju od 8. decembra, a povod je bio „brutalni napad“ na opozicionog političara Borka Stefanovića. List dodaje da se protestuje u desetinama drugih gradova, da su se izjasnili univerzitetski profesori i radnici iz kulture i da, za razliku od prethodne serije protesta 2017, ovi nisu prestali nakon par sedmica.\n„Na rubu mase je opozicioni Savez za Srbiju postavio nekoliko stolova. Tu je Sporazum sa narodom – plan u više tačaka oko kojeg su se dogovorile članice saveza. Te stranke traže uspostavljanje pravne države i prisustvo opozicije na nacionalnim televizijama. Uz to žele da nastupe na izborima tek kada budu slobodni i pod fer uslovima“, piše švajcarski list.\nDOSIJE: Kvadratura građana\nCrna Gora: Oslobađanje „zarobljene države“\n„Ljudi su ovde prestali da žive, samo preživljavaju“, rekao je za taj list Martin Bežinarević, jedan od zvaničnih organizatora skupova u Beogradu. On smatra da je Sporazum sa narodom dobra stvar: „Opozicija možda nije savršena, ali sve je bolje od Vučića.“\nNZZ je razgovarao i sa Dobricom Veselinovićem iz Inicijative Ne da(vi)mo Beograd koji ima drugačiji stav. O Sporazumu sa narodom kaže da su zahtevi previše apstraktni, da je dobro da sve opozicione stranke izlaze na proteste, ali da su mnogi među njima već imali priliku da vladaju. „Oni bi slično autokratski vladali kao Vučić“, rekao je Veselinović.\nJedno od tih dobro poznatih lica je i Vuk Jeremić, piše švajcarski list. On je prema pisanju lista rekao da mu protesti daju nadu u promene, da ih opozicija podržava logistički i finansijski („Ali tu se ne radi o velikim iznosima“). Na pitanja o raznorodnosti snaga u Savezu za Srbiju, Jeremić je rekao da saradnja nije uvek laka, ali da svi imaju dobru volju i da pokušavaju da izbegnu teme oko kojih imaju suprotstavljene stavove.\nO tome NZZ piše: „Zato sasvim centralni politički izazovi uopšte nisu pomenuti u 'Sporazumu sa narodom': budući odnos prema Kosovu i prema Evropskoj uniji.“\nUpornost protesta „budi sećanja na devedesete i masovne demonstracije protiv tadašnjeg moćnika Slobodana Miloševića“, piše list. Sociološkinja Vesna Pešić je tada bila među vodećim licima opozicije, a danas ne šeta – zbog bolova u leđima. „Možda kad bude toplije“, rekla je ona. Jer, kako dodaje, proteste podržava s obzirom da Vučić krši sve zakone. „On je sve upropastio što smo imali. Ima milion razloga da se bude protiv ovakvog stila vladavine.“\nMeđutim Pešić kaže da paralela sa devedesetim godinama ne stoji. „Tada smo imali mnogo jaču opoziciju“, navodi ona, dok danas ne vidi ko bi mogao da pobedi Vučića. Osim toga, danas ne postoji pritisak međunarodne zajednice na aktuelnu vlast.\nNZZ konstatuje: „Vučić zbilja i dalje ima jaku podršku u Evropskoj uniji jer ga tamo vide kao čoveka koji uspešno može da zatvori mirovni proces sa Kosovom.“\nSličnost sa protestima u Banjaluci, Podgorici i Tirani\nIsti list je objavio i analizu o protestima u Srbiji, Crnoj Gori, Albaniji i Bosni uz pitanje: Dolazi li „Balkansko proleće“? Autor Andreas Ernst, ranije dugogodišnji dopisnik iz Beograda, piše da su konkretni povodi različiti, ali da svi ovi protesti imaju sličnosti:\n„Zamajac i energija ne dolaze od opozicionih partija već iz društva koje se u demonstracijama pojavljuje kao 'građansko društvo'. Neprijateljski simbol koji drži heterogene pokrete na okupu su autoritarne vođe koje u ovim zemljama već godinama dominiraju političkom scenom. Demonstrante malo šta povezuje osim želje da oteraju sa vlasti omražene moćnike“, piše Ernst.\nOn primećuje da su demonstranti ne veruju etabliranim opozicionim snagama te da su protesti iznedrili nove figure bez političkog iskustva, ali sa harizmom. U Banjaluci je to bio Davor Dragičević, otac pokojnog Davida, dok je u Srbiji to glumac Sergej Trifunović. „Gotovo je isključena mogućnost da oni iz raznobojnog protesta mogu da organizuju probojne pokrete: Dragičević i Trifunović su na posletku simbolične figure protesta, a ne njihove vođe. Njima nedostaje ideološke kreativnosti i organizatorskih sposobnosti – ili, ukratko: volja za moć.“\nTalas protesta širi se Evropom\n„Gnojivo za frustraciju je u svim zemljama vrlo slično: ima ekonomske i političke komponente. Privreda stagnira pri visokoj nezaposlenosti, stručna radna snaga u velikim brojevima emigrira. Politički ssitem je nominalno demokratski, ali nedostaju kontrolni mehanizmi koji čine liberalnu demokratiju. Izvršna vlat odlučuje o svemu, otelotvorena u autokratama Vučiću, Rami, Đukanoviću i Dodiku. Parlamenti aminuju njihove odluke, pravosuđe se ne usuđuje na nezavisnost. Većina medija izveštava niz dlaku vlasti. Izbori su u tim uslovima puki plebisciti kojima vođe periodičnu legitimišu svoju moć“, piše dalje Ernst.\nOn analizu za Noje cirher cajtung zaključuje „zbunjenošću“ Evropske unije protestima. Portparolka iz Evropske komisije Maja Kocijančić je početkom sedmice negirala da je u pitanju „Balkansko proleće“ jer šprotesti navodno imaju sasvim različite karakteristike. „I kao i uvek kada stvari loše stoje na Zapadnom Balkanu“, dodaje Ernst, „portparolka je posegnula za mantrom EU da region ima 'jasnu evropsku perspektivu' samo ako se dalje reformiše.“\nKljučne reči Aleksandar Vučić, Srbija, protesti, Banjaluka, Beograd, Crna Gora, Albanija, štampa, region, demonstracije\nTrajni link https://p.dw.com/p/3EOj9\nDPA: Ulične borbe pratile ustoličenje mitropolita 05.09.2021\nUstoličenje mitropolita Joanikija na Cetinju pratile su nasilne demonstracije, prenosi nemačka agencija dpa. Agencija konstatuje da „pitanje identiteta deli crnogorsko stanovništvo“.


Nenadu nedostaje samo 4.000 evra za transplantaciju; Pozovimo 1434! | Herceg Televizija Trebinje\nIzvor: https://crnibombarder.com/ | Foto: https://crnibombarder.com/ | Datum:29.10.2020.\nNenadu Peroviću sa Sokoca nedostaje još 4.000 evra za transplantaciju bubrega u Minsku, pa iz Udruženja "Majka i dijete" mole ljude dobre volje da pozivom na M:tel humanitarni broj 1434 do kraja oktobra doniraju dvije KM za njegovo liječenje.\n- Nije stvar u tome da 1.000 ljudi okrene ovaj broj po 20 puta nego da što više ljudi okrene samo po jednom - poručuju iz ovog sokolačkog Udruženja koje je i pokrenulo ovu akciju za prikupljanje sredstava za nastavak liječenja.


Vredna nagrada na literarnom konkursu "Šarmiraj novu godinu" - Kultura - Dnevni list Danas\nPočetna » Kultura » Vredna nagrada na literarnom konkursu „Šarmiraj novu godinu“\nVredna nagrada na literarnom konkursu „Šarmiraj novu godinu“\nNova godina je vreme novih izazova, novih razgovora i naravno novih želja.\n0Piše: Promo 20. decembra 2018. 16.42\nFoto: Kompanija Alcatel\nMnogo ćemo pričati, dopisivati se i čestitati praznike jedni drugima, a mnogo ćemo i maštati i praviti nove liste onoga što želimo. Vreme je da ispišemo nove stranice knjige života, trebalo bi da se potrudimo da one budu ispunjene lepim osećanjima i dragim ljudima.\nNa konkursu nema nekih posebnih pravila, osim što rad mora biti pismen i da jedan učesnik može da pošalje samo jedan rad. Izbor forme i dužine rada učesnici biraju sami.\nViše informacija potražite na internet stranicama www.laguna.rs i www.delfi.rs.\nalcatel, Delfi, laguna, Literarni konkurs, Šarmiraj novu godinu


Ljetovanje 2020: Postavljene prve ležaljke sa zaštitnim pleksiglasom (VIDEO) | Kodex.ME\nDruštvo Sa Barbadosa u Podgoricu stiglo 143 pomorca\nNa rajskom grčkom ostrvu Santorini postavljene su prve ležaljke sa zaštitnim pleksiglasom sa obje strane koji će da obezbijede bolju zaštitu tokom pandemije korona virusa.\n04. 05. 2020 - 21:21 Autor: Kodex\nOsim toga, korisnici će na raspolaganju da imaju jednokratne peškire i sredstva za dezinfekciju u sklopu svoje „kabine“ od pleksiglasa.\nLežaljke je postavio čuveni Čarli Čahin, vlasnik mondenskog hotela "Suites of Gods“ na Santoriniju koji je prvi počeo sa postavljanjem ležaljki zaštićenih pleksiglasom na plaži Perisa.\n"Vidjeli smo da su nešto slično radili u inostranstvu i tako smo došli na ideju da isto to postavimo na Santoriniju, sve sa ciljem da se naši gosti osjećaju što sigurnije i bezbjednije dok borave na plaži", rekao je u razgovoru za „Proto temu“.\nČarli je istakao da će ležaljke da budu postavljene sa razmakom od 4 metra, a pleksiglas će da pokriva samo lijevu i desnu stranu.\nTakođe, gosti hotela koji budu koristili ležaljke imaće na raspolaganju dezinfekciona sredstva i jednokratne peškire, prenosi Telegraf.rs\nGrčka će u nedjelju početi da prebacuje na kopno stotine migranata\n16. 04. 2020 - 12:48 | Evropa


Rusija će tek da se sveti | WebTribune\nHome SPEKTAR Rusija će tek da se sveti\nPosted date: новембар 30, 2015 In: SPEKTAR\nRusija je više nego odlučna i nemoguće je zaplašiti je u nastojanju da zaštiti svoje interese i obračuna se sa Islamskom državom. Ovo, u intervjuu za „Vesti“ tvrdi Anja Filimonova, glavni i odgovorni urednik moskovskog Fonda strateške kulture.\nInterviju prenosimo u celosti.\nU svetu je i dalje goruća tema obaranje ruskog aviona. Da li je Turska to učinila uz direktivu iz vrha NATO?\n– Ruski analitičari su uvereni da je u pitanju samostalna akcija kojom je Turska želela da zaštiti svoje interese, zapravo interese sina predsednika Erdogana oko šverca nafte od koje se Islamska država u najvećoj meri i finansira. Rusija je počela da uništava ID tako što bombarduje konvoje s naftom i time sprečava njeno finansiranje.\nNiko nema sumnje da će odgovor Rusije biti adekvatan?\n– Odgovor već postoji i on je više nego ozbiljan. Rusija je uvela sankcije, uvešće vizni sistem od Nove godine, obustavili smo svu saradnju u okviru Svetske trgovinske organizacije, a ruski turisti su dobili preporuku da ne posećuju Tursku. Ali, to je tek početak.\nA kada je reč o izgradnji gasovoda preko Turske?\n– U to sumnjam. Ipak je reč o velikom interesu Rusije. Postoje mnogi drugi instrumenti za pritisak.\nA kada je reč o „vojnom odgovoru“?\n– Rat sa Turskom je nemoguć i za tim nema nikakve potrebe.\nIpak, mnogi mediji, pa čak i Si En En tvrde da je „Treći svetski rat već počeo“?\n– U situaciji kada je Rusija po čitavom nizu stavki u nuklearnom naoružanju prevazišla SAD, nikome nije u interesu rat do uništenja. Ali, to ne znači da i dalje, u raznim regionima sveta nisu mogući ratovi niskog intenziteta.\nA kada je reč o ratu Rusije sa ID?\n– I ID i druge terorističke organizacije će biti uništene. Sledi veoma ozbiljan geopolitički zaokret u kome će prostor Bliskog istoka preći pod kontrolu Rusije i Irana. Podsetiću vas da iza Irana stoje Kina i Pakistan, ali i mnogi pokreti poput kurdskog ili Hezbolaha. Već je u toku potiskivanje uticaja SAD iz ovog dela sveta.\nDogađaji u Parizu su pokazali da niko nije bezbedan. Koliko se Rusija plaši?\n– Ne plašimo se, ali ozbiljno radimo na bezbednosti. Naravno, postoje pretnje, više nego ozbiljne pretnje, kao što postoje informacije da je teroristički akt u Parizu bio samo odvlačenje pažnje. Naše bezbednosne službe rade više nego ozbiljno i do sada je razotkriven veliki broj pripremljenih terorističkih napada. Svi su sprečeni, a odmazda je usledila odmah.\nDa li vas je iznenadila odluka o poništenju Dan državnosti RS?\n– Bila sam iznenađena da je moguće doneti takvu diskriminatorsku, ponižavajuću odluku. Ali, s druge strane, odluka Ustavnog suda je samo deo orkestriranog delovanja institucija BiH u političke svrhe i na štetu srpskog naroda. Zapadni faktor, koristi sve raspoložive instrumente protiv Republike Srpske kako bi je primorao da odustane od referenduma. Dakle, reč je o čistoj pretnji Srpskoj.\nBREAKING NEWS: Severna Koreja preti da će nuklearnom bombom, Tursku obrisati sa mape sveta – VIDEO\nHOROSKOP ZA 21. NOVEMBAR: Za bika manje komplikacije u poslu\nOSVETA ZA UNIŠTENI MI-35: Ruski helikopteri spržili teroriste oko Palmire – VIDEO\nČudesno voće iz Južne Amerike: 10.000 puta jače od hemoterapije\nDel Ponte: Rusi u Siriji rade dobru stvar, konačno neko vrši napade na teroriste\nNEMAČKA MOĆ: 10 zemalja EU frontalno protiv posla decenije Nemačke i Rusije\nBik pobedio, toreador ubijen prvi put posle 30 godina – UZNEMIRUJUĆI VIDEO\n5 nаčinа da sami suzbijete psоriјаzu\nCrne prognoze američkog analitičara: Evropa će pasti u ruke islamista do 2048. godine\nNa pomolu američko ukidanje sankcija Rusiji, evo zbog čega


Ćebad sa vezom\nĆebad sa štampom\nĆebad sa logom\nĆebad sa nazivom firme\nĆebad sa nazivom kluba\nĆebad za firmu\nĆebad za školu\nĆebad za obdaništa\nĆebad po porudžbini\nĆebad za hotel\nĆebad za zdravstvene ustanove\nĆebad vezionica rade se od visoko kvalitetnog polara, 100% poliester, antipilling-ne grudvajući, površinske mase 320 g/m², moguća izrada u vezi ili štampi (štampa nije preporučljiva) Vašeg logotipa ili naziva firme. Rade se u sopstvenoj proizvodnji u preko 20 boja.\nĆebad vezionica rade se u sopstvenpj proivodnji od visoko kvalitetnog polara koji je 100% poliester što omogućava da ne dođe do grudvanja tokom održavanja ovog proizvoda. Ćebad vezionica rade se od materijala koji je površinske mase 320 g/m² što ovu ćebad čini vrlo prijatnim i laganim za upotrebu ali pri tom i toplim.\nĆebad vezionica rade se u preko 20 boja pa se lako mogu uklopiti u svaki ambijent bilo da je u pitanju ugostiteljski objekat kao što su hoteli, moteli i sl. ili kućna atmosfera. Na njima je moguća izrada veza nekog detalja po Vašoj želji sa izborom do 10 boja čime bi ste uspeli da osvežite i oplemenite ovaj artikal.\nU vezu je moguća izrada reklanog teksta, logotipa ili naziva Vaše firme i na taj način ćebad vezionica bi postali Vaša reklama i promovisali bi Vašu firmu tokom svakodnevnog korišćenja od strane gostiju.\nNeka Vaši gosti osete toplinu i prijatnost tokom boravka u Vašem ambijentu a oni će Vam uzvratiti ukazanim poverenjem i ponovnim dolaskom, a sve to uz našu ćebad vezionica.\nSigurni smo da ćete biti zadovoljni kvalitetom proizvoda koji Vam nudimo ali i kvalitetom i trajnošću boja veza izrađenog na ćebad vezionica.


Španska policija zaplenila 3,8 tone kokaina na Atlantiku | Novosadski informativni portal 021\nŠpanska policija zaplenila 3,8 tone kokaina na Atlantiku\nŠpanska policija saopštila je danas da je zaplenila 3,8 tone kokaina sa broda koji je stigao iz Kolumbije.\nInfo 07.10.2017. | 20:59\nBrod je presretnut na Atlantiku na oko 1.000 kilometara od Kanarskih ostrva, navela je policija i dodala da je droga bila sakrivena u kontejnerima za hranu.\nVrhovni sud Španije danas je saopštio da odustaje od zahteva za izručenje bivšeg katalonskog lidera Karlesa Puđdemona iz Nemačke.\nPet osoba je lakše povređeno kada je eksplodirala parna cev ispod Pete avenije u centru Menhetna u Njujorku.\nNa Tviter nalogu izraelskog Vojnog radija objavljen je video snimak na kojem su prikazani demonstranti koji su danas zaustavili konvoj u pratnji vozila mađarskog premijera Viktora Orbana na putu ka memorijalnom muzeju Jad Vašem.\nUN: Rusija i Kina odložile zabranu izvoza nafte u Severnu Koreju\nRusija i Kina danas su odložile nastojanja SAD da se u komitetu Saveta bezbednosti Ujedinjenih nacija (SBUN) naredi obustavljanje izvoza prerađene nafte Severnoj Koreji.\nRusi testirali novo oružje\nRuska vojska testira niz novih nuklearnih i drugih oružja, uključujući i lasersko oružje, kao i nuklearnu krstareću raketu sa neograničenim dometom, saopštilo je rusko Ministarstvo odbrane.\nLetovi iznad Belgije privremeno bili zabranjeni\nProblem koji je danas nastao u bazi podataka Centra za kontrolu vazdušnog saobraćaja u Belgiji rešen je nakon dva sata, a avionima je ponovo dozvoljeno da lete iznad te zemlje.\nMakedonski parlament danas je jednoglasno usvojio Deklaraciju podrške procesu pristupanja Makedonije u NATO.\nVlada Crne Gore je, reagujući na izjavu predsednika SAD Donalda Trampa, saopštila da je "ponosna na svoju tradiciju i mirnodopsku politiku i da Crna Gora doprinosi miru i stabilnosti u Evropi i u čitavom svetu".\nEvropska komisija otvara proceduru protiv Mađarske zbog migranata\nEvropska komisija saopštila je danas da je prijavila Mađarsku Evropskom sudu pravde jer nije ispoštovala pravila Unije o azilu.\nNemački sud odbio da blokira izgradnju "Severnog toka 2"\nNemački Vrhovni sud odbacio je zahtev grupe za zaštitu prirode da se blokira izgradnja gasovoda "Severni tok 2", kojim će se ruski gas prebacivati u Nemačku ispod Baltičkog mora.


Nostalgia Apartments - Kanali | Epir smeštaj | Nikana.gr\nVila Nostalgia se nalazi na oko 200m od plaže i oko 250m od centra Kanalija.\nDo vile se dolazi tako što kod zgrade opštine skrenete levo sa glavnog puta, vozite uzbrdo putem i skrenete u prvu ulicu levo. Idete 60m, pa skrenete opet u drugu ulicu levo. Čim skrenete, sa desne strane ćete naići na objekat. Najbliža pekara i prodavnica se nalaze na 200m udaljenosti.\nPrivatni parking ne postoji, ali u blizini vile nije problem naći parking, čak i u špicu sezone. Gostima nudi lepo uređeno dvorište sa setovima za sedenje i bežični internet u celom objketu.\nRaspolaže sa dva 2+2 apartmana, površine oko 32m2, sa francuskim ležajem u odvojenoj spavaćoj sobi i sofom na razvlačenje u kuhinjskom delu, jednom dvokrevetnom sobom u suterenu bez kuhinje (ima veliki frižider, kuvalo i osnovno posuđe), površine oko 16m2, sa francuskim ležajem i dve 4+2 mezonete na dva nivoa, površine oko 60m2 sa francuskim ležajem u spavaćoj sobi na spratu i dve sofe na razvlačenje\nSve smeštajne jedinice u vili imaju klima uređaj, televizor, potpuno opremljenu kuhinju (frižider sa komorom, šporetić sa rernom), komarnike, kupatilo i terasu, ili verandu, sa izuzetkom dvokrevetne sobe u prizemlju, koja od kuhinjskih elemenata ima samo sudoperu i frižider.\nKrevetac je dostupan uz obavezan upit pri rezervaciji.\nZamena posteljine i peškira se obavlja svakog trećeg dana, dok higijenu u smeštaju održavaju gosti.\nVila Nostalgia je idealna za sve putnike, koji žele kvalitetan smeštaj, na dobroj lokaciji.\nNostalgia Apartments Kanali, epir


Korpa (0 proizvod) Vreme je novac / BAŠTA / Baštenski nameštaj / Baštenska garnitura Nebraska ugaona Braon/bež\nStara cena: Cena: 46.000 din 12345678910višeDodajte u korpu\nMaterijal: liveni modulari sistem od polypropilena (imitacija ratana). Liveni modularni sistem znači da je mreža pletiva izlivena a ne pletena iz tračica. Ovaj način izrade obezbedđuje znatno veću čvrstinu i otpornost, takođe kod ovog načina izrade se ne može dogoditi da se pletivo usled upotrebe raziđe.\nDimenzije Ugaone: 188 x180x 57.5 x 79 cm\nSet sadrži: ugaonu garnituru i sto.\nKategorija: Baštenski nameštaj\tTežina proizvoda: 70.00 kg.\nKod proizvoda (SKU): PAS22026


ŠTA POSLE OMIKRONA Predviđanja stručnjaka imaju DVA scenarija (VIDEO)\nZamislite ne tako daleku budućnost u kojoj možete rezervisati odmor u Italiji ili ne razmišljati o tome da skinete masku za diplomiranje. Posle 25 meseci pandemije, to može zvučati kao fantazija, piše CNN. Ali stručnjaci za zarazne bolesti ne maštaju, već zaista tvrde da pandemija covida-19 ove godine može doći do kraja.\n- Ako sve uradimo kako treba, mislim da 2022. korona više neće toliko dominirati našim životima - rekao je dr Tom Friden, koji je bio na čelu američkih centara za kontrolu i prevenciju bolesti tokom mandata Baraka Obame.\nEpidemiolog dr Ivon Maldonado sa Univerziteta Stenford i stručnjaci iz američkih zdravstvenih agencija i lokalni zvaničnici javnog zdravlja pokušavaju da predvide kako će izgledati sledeća faza pandemije i kada će nastupiti.\n- Zaista ne možemo sa sigurnošću znati. Niko od nas nije očekivao omikron. Bilo je nagoveštaja, ali nismo očekivali da će se to dogoditi baš kao što se dogodilo - kaže dr. Maldonado.\nNaime, postoje modeli bolesti i pouke iz prethodnih pandemija, ali način na koji se pojavila veoma zarazna varijanta omikrona prilično je zamaglio kristalnu kuglu naučnika. A Omikron je uradio mnogo. Prema Univerzitetu Džons Hopkins, više od četvrtine svih slučajeva korone u SAD prijavljeno je u poslednjih mesec dana, upravo zbog širenja omikrona. Od četvrtka, broj slučajeva u 14 američkih država opao je za najmanje 10 odsto u odnosu na prošlu nedelju, ali je u isto vreme 26 država zabeležilo povećanje od najmanje 10 odsto.\nČini se da je talas dostigao vrhunac u onim oblastima gde se omikron prvi put pojavio, kao što su Boston i Njujork. U drugim delovima Sjedinjenih Država nastavlja da se nekontrolisano širi. U Atlanti, na primer, bolnice su i dalje pretrpane, a Nacionalna garda Minesote popunjava praznine u sistemu zdravstvene zaštite jer je mnogo bolničkog osoblja bolesno.\nGuverner Luizijane Džon Bel Edvards izveštava o ogromnom, još nezabeleženom broju hospitalizacija i smrti od covida u toj državi. Stručnjaci za zarazne bolesti, međutim, vide nadu u onome što se dogodilo u Južnoj Africi, gde se omikron prvi put pojavio prošle godine. Tamo je infekcija brzo dostigla vrhunac, ali je i brzo opala. Slično je bilo i u Velikoj Britaniji, pa stručnjaci veruju da će se isti scenario dogoditi svuda.\n„Očekujem da će kratkoročno – narednih četiri do šest nedelja – situacija i dalje biti veoma teška“, rekao je za Si-En-En dr. Džon Svartzberg, stručnjak za infektivne bolesti i imunologiju sa Univerziteta Kalifornija, Berkli Skup ov Pablik Helt.\nOn smatra da će od marta do proleća ili leta situacija biti ista kao i prošle godine, uz kontinuirani pad broja slučajeva. "Optimizam će prevladati i moći ćemo da uradimo više stvari u životu. Mislim da ćemo zaista moći da podignemo glavu u maju ili junu. Prilično sam optimista", kaže dr. Svartzberg.\nDeo njegovog optimizma proizilazi iz činjenice da će mnogo veća populacija biti imuna, kako zbog vakcinacije, tako i zbog toga što su preživeli kovid zaraženi omikronom.\n- Uopšteno govoreći, nivo imuniteta u našoj populaciji biće mnogo veći nego što je bio tokom talasa pandemija izazvanih omikronom i deltom, koji još uvek kruže, i biće od pomoći kod mogućih novih varijanti. U kojoj meri, zavisiće od dostupnost lekova - prema dr. Svartzberg.\nAli korona virus verovatno nikada neće potpuno nestati.\n"U potpunosti očekujem da se pojavi još jedna varijanta virusa. Ovo su scenariji koji zaista unose neizvesnost u ono što sledi", kaže dr. Maldonado.\nSledeća varijanta bi mogla biti jednako zarazna ili čak zaraznija od omikrona. Naučnici ne znaju šta će to doneti, da li će simptomi biti ozbiljniji ili gotovo da ih uopšte neće biti.\n- Uopšte nije jasno šta je sledeće - kaže dr. Džordž Raderford, epidemiolog sa Kalifornijskog univerziteta u San Francisku.\nOn veruje da bi virus mogao postepeno da mutira, kao što se desilo sa alfa i beta varijantama, ili bi mogao da napravi veliki skok, kao što je učinio sa delta i omikronom. Na primer, virus gripa H1N1 bio je potpuno novi virus kada je 1918. započeo jednu od najgorih pandemija u istoriji (španski grip) koja je zarazila čak trećinu svetske populacije i ubila 50 miliona ljudi. Ta pandemija je gotova, ali taj virus je i danas sa nama.\nWhat comes after Omicron? | Forward with Andrew Yang\n- To je bio predak svih virusa H1N1 koje viđamo svake godine. Od tada je bilo mnogo mutacija, ali iz istog soja. Stoga je moguće da će se slično desiti i sa ovim virusom" - kaže dr. Maldonado je dodao da je to "najbolji scenario".\nU ovom scenariju, svet bi trebalo da se fokusira na zaštitu onih koji su podložni ozbiljnim bolestima, omogućavajući im da budu vakcinisani i pristup monoklonskim antitelima i antivirusnim lekovima. Kompanije za razvoj vakcina trebalo bi da naprave vakcine specifične za određene varijante koronavirusa kako bi ljudi mogli da se vakcinišu protiv covid-19 svake godine ine. Države takođe treba da poboljšaju testiranje. Najgori scenario bi bio da neka nova varijanta virusa uspe da zaobiđe zaštitu koju pružaju vakcine i lekovi. dr. Maldonado, s druge strane, smatra da je tako nešto malo verovatno.\nI drugi. Entoni Fauči, direktor američkog Nacionalnog instituta za infektivne bolesti, nada se da se scenario neće ostvariti.\n- Ne mogu da kažem kakve su šanse da se to desi, ali moramo da budemo spremni. Moramo da se nadamo najboljem i da se pripremimo za najgore - rekao je Fauči za Si-En-En.\n- SAD već imaju alate da ograniče nove varijante i brzo okončaju pandemiju. Mislim da nam ne treba više naučnih otkrića, znamo kako da zaustavimo teški oblik kovida – vakcinu - kaže dr. Panagis Galijacatos, stručnjak za plućne bolesti na Univerzitetu Džon Hopkins.\nMaske za lice i testiranje takođe pomažu, dodaje Galiatsatos.\n„Imamo oružje da pretvorimo kovid u malo jaču prehladu. Imamo nauku. Sve što će ljudima trebati je pristup tom oružju. Moramo da povratimo poverenje“, rekao je on.\nOn napominje da što je više nevakcinisanih, što više završi u bolnici, a što je više novozaraženih, to je veća mogućnost za pojavu novih opasnih varijanti virusa.\n- Zbog toga je kao 'Izaberi svoju avanturu'. Ja biram onu koja nas dovodi u bolju poziciju da dođemo do ljudi, da ih vakcinišemo što je više moguće kako bismo okončali ovu pandemiju - rekao je dr. Galiatsatos.\nVirus korona Omikron Predviđanja Scenario\n21:16 "Putem jedinstva, za KONAČNO REŠAVANJE STATUSA" Zajednička LITURGIJA POMIRENJA ozvaničila "sestrinstvo dve crkve", a da li će to biti uvod u AUTOKEFALNOST MPC?\n21:03 Vlada donela Uredbu o privremenoj meri ograničavanja cene gasa\n20:57 Ovo je kraj za mene i Mateja ovde u Beogradu i svoga sina vraćam kući, u njegov Split: Uplakani Nenad Periš iz Beograda uputio javnosti DIRLJIVU MOLBU


Košarkaši BiH danas gostuju u Češkoj – Kakanj-X\nNa 21 velj, 2019 547\nSusret neće imati rezultatski značaj za bh. tim, koji je s dvije pobjede i osam poraza ranije izgubio šanse za plasman na završni turnir najboljih svjetskih reprezentacija koji će se održati od 31. augusta do 15. septembra.\nU prvom susretu Česi su septembru prošle godine u Sarajevu slavili s 85:80.\nSelektor bh. tima Vedran Bosnić na gostovanju u Češkoj neće moći računati na Emira Sulejmanovića, Nedima Buzu, Ibrahima Durmu i Ismeta Sejfića, dok domaća ekipa u svojim redovima neće imati NBA igrača Tomasa Satoranskog te euroligaškog centra Jana Veselog.\nBh. košarkaši se nakon utakmice vraćaju u Zenicu gdje će u nedjelju, 24. februara protiv selekcije Bugarske zavrišiti ovaj kvalifikacijski ciklus.\nPored utakmice Češka – BiH, u okviru kvalifikacione K-grupe danas se igraju još dva susreta, Bugarska – Rusija (17.00) i Finska – Francuska (18.00).\n1. Francuska 10 9 1 786:636 19\n2. Češka 10 7 3 755:743 17\n3. Rusija 10 6 4 771:717 16\n4. Finska 10 5 5 761:767 15\n5. Bugarska 10 4 6 755:780 14\n6. BiH 10 2 8 720:821 12\nParovi posljednjeg, 12. kola (24. februara):\nBiH – Bugarska (18.00)\nRusija – Finska (14.00)\nFrancuska – Češka (17.00)


Rusija za veću saradnju u razvoju mirnodopske nuklearne energije - Izazov\nRusija za veću saradnju u razvoju mirnodopske nuklearne energije\nRadio-televizija Srbije 14. maja 2018. 16:23\nNačelnik administracije predsednika Rusije Sergej Kirijenko, koji je i predsednik Upravnog odbora Rosatoma, na zvaničnom otvaranju Atomekspa pročitao je poruku Putina, koji nije mogo da prisustvuje tom skupu.\nSrbija je danas prvi put nastupila na međunarodnom forumu Atomekspo, a otvaranju je ispred Vlade Srbije prisustvovao ministar za inovacije Nenad Popović.\n"Rusija je lider u razvoju nuklearne energije", naveo je Putin dodajući da Rusija želi dodatno da pojača tu poziciju upravo međunarodnim partnerstvom.\nPutin je u poruci pozdravio učesnike Atomekspa ističući da je taj forum u prethodnih 10 godina izrastao u najvažniji događaj u toj oblasti, kao i da danas Atomekspu prisustvuju velike kompanije.\nKako je rekao, na tom prestižnom forumu se vode diskusije na visokom nivou u oblasti razvoja nuklearne energije.\nPutin je istakao i da očuvanje životne sredine, kao i razvoj održive energije, treba da bude prioritet u narednom periodu, ali i da nuklearna energija ima lidersku poziciju u razvoju održive energije.\nAtomekspo, koji se održava od 14. do 16. maja, najveća je izložbena i poslovna platforma za diskusiju o trenutnom stanju nuklearne industrije i postavljanju budućih trendova i održava se jednom godišnje, počevši od 2009. godine u organizaciji Državne korporacije za atomsku energiju ROSATOM.\nUčestvuje više od 600 svetskih kompanija i više od 1.500 eksperata u toj oblasti, a akreditovano je više od 400 predstavnika medija.\nUčesnicima će biti pružena prilika da predstave svoj portfolio svetskim liderima nuklearne energije.\nForumu prisustvuju rukovodioci ključnih kompanija koje rade u globalnoj nuklearnoj industriji, vladinim agencijama, međunarodnim i nekomercijalnim organizacijama i vodeći stručnjaci.


Autor KucniLekar\t Poslednje ažuriranje Nov 5, 2013\nNovo istraživanje pokazalo je da prirodni sastojak mleka i mlečnih prerađevina može smanjiti rizik za razvoj dijabetesa tipa 2.\nAmerički naučnici veruju da trans palmitoleična kiselina može objasniti zašto ljudi koji svakodnevno konzumiraju adekvatne količine mleka i mlečnih proizvoda imaju manji rizik za razvoj dijabetesa tipa 2.\nIstraživači sa Škole narodnog zdravlja pri poznatom američkom sveučilištu Harvard pregledali su podatke o gotovo 3.750 ljudi koji su sarađivali u velikom istraživanju o zdravlju srca koje se u Americi sprovodi već dvadesetak godina.\nNaučnici su otkrili da su ljudi koji su na početku istraživanja imali više vrednosti trans plamitoleične kiseline u krvi imali i manji rizik za razvoj dijabetesa tokom trajanja istraživanja.\nViše vrednosti trans palmitoleične kiseline bile su povezane sa zdravijom vrednošću holesterola u krvi, upalnih proteina, vrednošću inzulina, ali i većom osetljivošću ćelija na inzulin.\nDr. Dariush Mozaffarian, docent na katedri za epidemilogiju na spomenutom sveučilištu, komentarisao je: „Ovakva istraživanja koja se temelje na opažanju zahtevaju potvrdu u dodatnim istraživanjima koja će se sprovoditi u kontrolisanim uslovima, no izraženost veze otkrivene ovim istraživanjem je zapanjujuća“.\n„Otkrivena je gotvo trostruka razlika u riziku za razvoj dijabetesa među ljudima sa najvišom vrednošću ove masne kiseline u krvi i onih sa najnižom“, dodao je.\nRezultati ovog israživanja objavljeni su u stručnom časopisu Annals of Internal Medicine, a naučnici su dodali da bi trans palmitoleička kiselina koja se nalazi u mlečnim proizvodima mogla oponašati učinak slične hemikalije naziva cis palmitoleička kiselina za koju je već pre dokazano da štiti životinje od dijabetesa.\nStručnjaci upozoravaju da usprkos najnovijem istraživanju ljudi ne bi trebali povećati unos mlečnih proizvoda budući da mleko i mlečne prerađevine mogu sadržavati velik postotak masti te stoga doprinose nakupljanju viška kilograma. Dodaju da je preporučljivije konzumirati mlečne prerađevine koje imaju manji postotak mlečne masti.\nŽene duže boluju od gripa\nUgljeni hidrati uzrokuju depresiju?


"Dobili smo najtežu grupu, ali od plakanja i proklinjanja loše sreće nema vajde. Moramo da se spremimo dobro i da pokušamo da prođemo. Ako uspemo, trebalo bi da nam bude malo lakše u drugoj fazi i nastavku takmičenja. Ako je nešto dobro onda je to raspored, počinjemo sa Egiptom a završavamo sa Španijom", rekao je Đorđević za Blic.\nNjemu je, utisak je, teško palo i što je u grupi Iran koji je po renomeu i teoretski autsajder.\n"Ljudi, oni su prvaci Azije, tukli su Kinu i ostale favorite, imaju dobre igrače i nikome neće biti lak rival", dodao je Đorđević, uz podsećanje na lep detalj iz igračke karijere u vezi sa gradom u kom će "orlovi" igrati.\n"U Granadi sam odigrao prvu utakmicu za Barselonu po dolasku iz NBA i dao 20 i nešto poena", setio se selektor.\nSrpsku delegaciju na žrebu u Barseloni predstavljali su potpredsednik KSS Dejan Bodiroga, direktor muških reprezentativnih selekcija Dragan Tarlać i generalni sekretar Andrija Kleut.


Šta na prikazu naoružanja osim "lazara" i "miloša" čeka građane na beogradskom Ušću - Izazov\nŠta na prikazu naoružanja osim „lazara“ i „miloša“ čeka građane na beogradskom Ušću\nRadio-televizija Srbije\t 14. septembra 2021. 11:09\nPomoćnik ministra odbrane za materijalne resurse Nenad Miloradović kaže za RTS da će najveći statički prikaz naoružanja biti organizovan u 12 tematskih postavki sa 130 borbenih sistema.\nKako navodi, te tematske postavke obuhvataju avijaciju, borbene helikoptere, njihovo naoružanje, PVO sisteme (pancir, PASARS i druge modernizovani sisteme), borbena oklopna vozila, artiljerijske sisteme, sisteme za opremanje vojnika.\n"Biće prikazana oprema koja je već u standarnoj upotrebi u vojsci, koji se tek uvode kao i one koje još razvija namenska industrija", dodaje Miloradović.\nNaglašava da će se na 15 štandova građanima, pored domaće odbrambene industrije, predstaviti i Vojni muzej, Vojna akademija, Vojnotehnički institut koji će prikazati razvoj hardverskih i softveskih sistema – tenkovske i protivdronske trenažere, a tu će biti i štand za prijavu za služenje vojnog roka.\nTehnika će biti izložena od osam od 18 časova, uz održavanje epidemijskih mera. Miloradović ističe da će građani imati priliku da razgovaraju sa korisnicima naoružanja i stručnjacima koji su ga razvijali.\nPrema njegovim rečima, većina savremenog oružja koja je u potrebi u Vojsci Srbije je domaćeg porekla, u okviru kopnene vojske i do 80 odsto. U poslednje tri godine oko 120 borbenih sistema uvedno je u upotrebu, dodaje Miloradović.\nUkazuje da su potpisani i novi ugovori sa domaćom odbrambenom industrijom, a na putu da stignu u upotrebu u Vosku Srbije su i 33 komada tehnike (lazar, oganj, raketni sistemi PASARS).


Treća trka Moped Endurance Kupa u subotu na Adi Huji - Sportklub\nAutomoto ostale vesti Autor:Jelena Trajković8. sep. 201721:18\nTreća trka Moped Endurance Kupa – Memorijal Draženko Tintor biće održana na stazi Kart-moto centra Ada Huja u subotu. Planirano je da trka startuje u 23 časa i traje sve do tri časa posle ponoći, a treninzi su na programu već od 19 časova\nMemorijal se održava u čast Draženka Tintora, šampiona Srbije u motociklizmu, koji je život izgubio tokom trke na stazi Zalužani kraj Banjaluke 6. avgusta ove godine.\nMoped Endurance Kup predstavlja amaterski kup u vožnji mopeda na trkama izdržljivosti koji je do sada okupio više od 60 takmičarskih timova i preko 3.000 gledalaca. Kako organizori očekuju još veći broj takmičara, u subotu će se prvo voziti kvalifikacije, a 36 najbržih timova takmičiće se u zvaničnoj trci.\n„Endurance disciplina, trke izdržljivosti, predstavlja specifičnu disciplinu koja se vozi u svetu, ali do sada u Srbiji nije vožena. Najpopularnije trke su 24 sata Le Mana i 8 sati Suzuke, a na trkama svetskog Endurance prvenstva učešće su uzimali i timovi iz Srbije“, kaže Igor Gašparević, osnivač i organizator Moped Endurance Kupa.\nTokom četiri sata trke, na jednom mopedu smenjuju se tri takmičara u okviru jednog tima. Jedan takmičar može da vozi najviše sat vremena, a prilikom zamene vozača, u boksu se doliva gorivo i vrše minimalne popravke i prepravke na mopedima.\nDo sada su u okviru Kupa vožene dve trke – jedna na Adi Huji u Beogradu, a druga u Kuli. Petar Šarčev, jedan od vozača tima koji je trenutno vodeći u šampionatu, ističe da je Moped Endurance Kup posebno značajan za srpski moto sport jer privlači veliki broj takmičara, ali i publike.\nPosebnu draž tom Kupu daju takmičari koji su se prvi put okušali na stazi. Iako amateri, podjednako se dobro zabavljaju na trkama.\nKako ovoga puta ulaz na parking samog Kart-moto centra na Adi Huji neće biti dozvoljen, organizatori apeluju na gledaoce da svoja vozila parkiraju na neki od obližnjih parkinga, kako se ne bi stvarala dodatna gužva.\nAda HujaMoped Endurance Cup


Delije u Bariju 1991: Ravna Gora, Zagreb, DAJ GOL, Knin i uloga Radovaca | Mondo Portal\nDelije u Bariju 1991 Put navijanje zastave bakljada pesme koreografija video povratak FOTO\n9. jul, 10:47\nDelije u Bariju 1991: Ravna Gora, Zagreb, DAJ GOL, Knin i uloga Radovaca 17 Podeli Podeli na facebook Podeli na twitter Podeli na viber Pošalji na mail\nAutor Nikola Janković 29.05.2020. / 19:23\nPetorica navijača Rada, sa kojim se Crvena zvezda danas bori za 31. titulu prvaka, imala su svoju ulogu 29. maja 1991. na "Svetom Nikoli" - da uklone simbole SFRJ sa tribine sa Delijama. Ovo je navijačka priča o najvećoj fudbalskoj utakmici u istoriji našeg fudbala.\nSvakog proleća, tradicionalno, u Zagrebu i Beogradu obeležavaju se godišnjice istorijskih sportskih događaja: "Maksimir 1990" i "Bari 1991".\nIsto je bilo i ove 2020.\nDanas, 16 dana nakon proslave 30 godina od "najveće nogometne tekme u hrvatskoj povijesti" (utakmice bez rezultatskog značaja između drugog na tabeli i novog šampiona, koja nikad nije odigrana zbog masovne tuče navijača i policije), svečano je obeležen 29. rođendan "najveće fudbalske utakmice u srpskoj istoriji" (finala Kupa šampiona u kom je Evropa dobila tek drugog i do danas poslednjeg šampiona iz grada istočno od Minhena).\nAko navijačke priče, arhivi službi bezbednosti i različita svedočenja policajca Refika Ahmetovića i Zvonimira Bobana o međusobnom fizičkom obračunu na terenu, s pravom izbijaju u prvi plan svakog 13. lipnja, jer fudbala tog dana u derbiju Dinama i Crvene zvezde nije ni bilo, priče navijača o pohodu na Bari po pravilu su ostajale u drugom planu, kada je 29. maja trebalo prisetiti se 120 minuta fudbalske drame na "Svetom Nikoli" i trenutka kada su se oči u oči pogledali Paskal Olmeta i Darko Pančev.\nNe postoji važniji pogodak od "Kobrinog" u petoj seriji, smatra naš kolumnista Neša Petrović u Mondo specijalu: "100 najvažnijih golova u istoriji našeg fudbala".\nU danu u kom Crvena zvezda ima priliku da osvoji 31. titulu prvaka Srbije bez prisustva publike, dobra ja prilika da se prisetimo koliko je Zvezdina publika imala uticaja na osvajanje prve titule prvaka Evrope. Sudeći prema fotkama koje ćete pronaći u dve galerije u tekstu, na tribinama oba sprata "Svetog Nikole" bilo je na desetine crveno-belih barjaka, i srpskih i jugoslovenskih zastava (mada su ove druge bole "zabranjene"), prepoznaćete i jednu zastavu Japana, ali i nekoliko dominantnih natpisa na ogradi:\nČuveni "Konjarnik", pa redom: "Ravna Gora", "Zagreb", "Knin", "Veterani", kultna zastava iz rane faze formiranja Zvezdinog severa, "Daj gol" i mnoge druge...\nTIMA PAMTI I "MAKSIMIR 1990" I "BARI 1991"\nfotka: Predsednik UEFA Lenart Johansonon uručuje pehar kapitenu šampiona Evrope\nA navijačku priču niko neće ispričati bolje Zorana Timića, direktnog učesnika i "Maksimira 1990" i "Barija 1991" i jednog od najuticajnijih figura na severnoj tribini krajem 80-ih i početkom 90-ih. Tima je još 2012. na zvezdaškom portalu "MCZ" ispričao kako su Delije tog dana zauvek postale navijači šampiona Evrope u fudbalu.\nNajinteresantnije detalje ilustrovaćemo dragocenim fotkama iz arhive agencije MN Press, od trenutka kada su se navijači šampiona Jugoslavije i Francuske sreli na ulicama luke na jugu Italije, preko okršaja na tribinama monumentalnog stadiona, pa do momenata od kojih svakog zvezdaša podilazi jeza i 29 godina kasnije - kada je Dika Stojanović podigao "fudbalski gral".\nKako je od Dragana Džajića dobio "fudbalski gral" na sedam dana i da li je tačno da samo Vladimir Jugović nije želeo da pije šampanjac iz njega 1995. u Rimu, jedan od petorice strelaca penala u finalu Kupa šampiona, Dragiša Binić, ispričao je ekskluzivno gostujući u Mondo podkastu "Sve u 16".\nKOD CVELETA PO 200.000 DINARA\nfotka: Delije navijaju u centru Barija na dan finala KEŠ\n"Išlo nam je na ruku što se utakmica igra u Italiji gde je navijački pokret razvijen i policija imala razumevanje za razne rekvizite sa kojima bi imali puno problema u nekim drugim zemljama (zastave na motkama, bubnjevi, velika šetalica, rolne papira)... ...a ja sam imao ideju da ponesemo i mali razglas da bi moglo bolje da se vodi navijanje. Zonja je smislio da bi mogli da napravimo i veliku šetalicu što je takođe prihvaćeno".\n"Stavili smo na papir sve to i otišli kod Cveleta, kom smo rekli da nam treba oko 200.000 dinara (to je tada bilo oko 14.000 maraka) i da će nam nešto trebati u kešu, a da ćemo nešto plaćati bezgotovinski. Takođe smo se dogovorili da nam daju jedan bus za nas koji bismo sve to nosili i avion za glavninu ekipe. Cvele je rekao da je sve to OK i naložio da nam daju 4-5 bariranih čekova (tada je to postojalo, a to su čekovi koji su bili sa njegovim potpisom i samo je trebalo da se upiše cifra – danas bi za to rekli blanko čekovi) i keša koliko nam treba".\n"Odmah smo sa time kupili materijal za barjake, popravili bubnjeve. Zonja je u 'Radnoj ženi' naručio zastavu i rekao nam koliko bi to koštalo".\n"Interesantan detalj se tada desio. Kada su nas pitali kako ćemo platiti, rekli smo bariranim čekom. Bili su malo sumnjičavi jer je u to vreme već počelo masovno da se izdaju čekovi bez pokrića koje je bilo jako teško naplatiti. Ja sam izvadio jedan od tih čekova i onako u šali pitao, pokazajući na Cveletov potpis na njemu i pečat F. K. pored, zar je moguće da ovo ne vredi? Žena koja je razgovarala sa nama je, videvši koja firma plaća, rekla da to sigurno znači nešto i da je to trenutno platežno najsposobnija firma u Srbiji, i da, naravno, sa tim čekom može da se plati bilo šta u bilo kojoj sumi. FK Crvena zvezda je u to vreme bio institucija i stvarno sve mogao".\n"Zonja i ja smo se dogovorili da odemo u Italiju i kupimo baklje. Uzeli smo rent a kar, stavili ga na voz do Ljubljane jer smo hteli da izbegnemo putovanje kroz Hrvatsku zbog velike nacionalne napetosti koja se tamo osećala. Sišli smo sa voza u Ljubljani i nastavili kolima za Italiju. U Pizi smo došli u fabriku i kupili 400 komada baklji koje su se tamo proizvodile. Nismo u povratku smeli da ih nosimo preko granice već smo ih ostavili u Trstu na garderobi na železničkoj stanici planirajući da ih pokupimo kad krenemo za Bari".\nINVAZIJA NA BARI U BART SIMPSON MAJICAMA\nfotka: Zastava "Zagreb" na "Svetom Nikoli" bila je ispisana ćirilicom\n"S nama je u Bari išlo i pet momaka, navijača Rada sa kojima smo u to vreme bili u jako dobrim odnosima. Među njima je bio i moj veliki prijatelj Supa koji nam je dosta pomogao oko tog puta. Sašio je pet barjaka koje smo godinama posle toga nosili. Sećam se da ih je lično šio i da zadnji nije bio gotov, a bus je već bio ispred stadiona i čekao da on završi šivenje u prostorijama kluba".\n"Uspeli smo da sve završimo i 27. maja u večernjim časovima je bio dogovoren polazak našeg autobusa za Bari".\n"Mi smo za naš bus napravili majice sa Bart Simpsonom i natpisom 'ULTRAS' i 'Invazija na Bari 1991'. Veoma dugo sam čuvao tu majicu i bila mi je više nego draga uspomena. U dogovoreno vreme smo došli ispred istočne tribine gde se po dogovoru pojavio i autobus sa Nišlijama. Potrpali smo kod nas u bus barjake, papir i transparente i napunili gepek, a kod Nišlija smo ubacili bubnjeve i veliku zastavu čiju je izradu organizovao Zonja".\n"Ja sam u početku bio skeptičan prema njoj ali kad smo je raširili na poljančetu ispred istoka dah mi je zastao. Zastava je bila veličine 60x37 metara (!!!) i bila je nešto najlepše što sam ikad do tada video. Bila je to velika srpska trobojka sa srpskim grbom na sredini".\n"Bili smo baš dobro raspoloženi svi. Sve je nekako u to vreme bilo u nekoj euforiji. Događale su se stvari koje su bile istorija. Ja sam tada imao 27 godina što su po meni najbolje godine za jednog navijača. Dovoljno star da shvatim trenutak i budem razuman i realan, a opet dovoljno mlad da imam dozu ludosti i buntovništva".\n"Mislim da su to prave godine za jednog čoveka koji je jedan od vođa ovako velike grupe da oseti, doživi i primi breme odgovornosti za finale kupa šampiona. Popunili smo autobus i negde pre ponoći krenuli".\n"Joca priča: Kada smo došli na granicu naša policija nas je ispretresala do detalja. Skoro su pali u nesvest kada su videli onoliku količinu toalet papira i na kraju su rekli da ne može da se iznese barjak sa Dražinim likom i transparent sa natpisom 'Delije Ravna Gora'. Posle, ne malog, natezanja i naše rešenosti da ne idemo dok nam ne puste da nosimo barjak i transparent, kao i činjenice da je naše natezanje već prouzrokovalo poveću gužvu navijačkih autobusa na granici, što je pretilo da se otme kontroli, granična policija je popustila i mi smo krenuli za Italiju. Čim smo ušli u Italiju, svratili smo u Trst i uzeli sa železničke stanice one baklje koje smo ja i Zonja ostavili".\nU BARI SU STIGLE DELIJE I "TONA" PIROTEHNIKE\nIzvor: MN Press 18\nIzvor: MN Press 19\nIzvor: MN Press 20\nIzvor: MN Press 21\nIzvor: MN Press 22\nIzvor: MN Press 23\nIzvor: MN Press 24\nIzvor: MN Press 25\nIzvor: MN Press 26\nIzvor: MN Press 27\nIzvor: MN Press 28\nIzvor: MN Press 29\nIzvor: MN Press 30\nIzvor: MN Press 31\nIzvor: MN Press 32\nIzvor: MN Press 33\nIzvor: MN Press 34\ngalerija: Pogledajte kako je izgledao dolazak Delija u Bari i navijanje na "Svetom Nikoli"\n"U Bari smo stigli oko dva sata posle ponoći, pred utakmicu. Ostao sam da se naspavam, jer nas je čekao težak i dugačak dan. Probudili smo se negde oko osam ujutro. Bio je lep dan i sve je nagoveštavalo jedan veliki spektakl. Kada smo se razbuđivali videli smo da nismo više jedini na parkingu i da je pristiglo još buseva i automobila".\n"Trebalo je uneti sve rekvizite (bubnjeve, papire, zastave, šetalicu…). Došli smo na parking ispred stadiona, gde je već bilo parkirana gomila buseva. Dogovarali smo se šta ćemo i kako uneti na stadion. Sve smo izvadili i čekali da dođe policija i pregleda sve to pre unošenja. Dosta ljudi mi je prilazilo i pitalo šta da rade za baklje. Zonja im je govorio da se sve vraća u buseve i ne pali na stadionu. Bila je smešna situacija: Zonja je išao i govorio ljudima da ih ne pale i vrate u bus a ja maltene iza njega delio baklje ljudima i govorio ljudima da se unose i pale".\n"Nisam mogao da dozvolim da finale KEŠ-a prođe bez baklji. Uspelo mi je i pored pokušaja opstrukcije čelnika kluba. Ne mislim da su baklje merilo vrednosti jedne grupe, ali je ipak lepše kad ih ima".\n"Došli su panduri, čak sa jednim prevodiocem, ali nije bio problem jer sam ja bolje znao italijanski nego on srpski. Prvo što su rekli je da ne mogu baklje da se unose, političke parole, kosturske glave i natpisi ULTRAS. Nisam hteo da se prepirem sa njima oko toga, ali sam znao, ako nam ne daju zastavu da unesemo – nema ni nas na stadionu. Posle duže vremena smo je poneli i verovatno ne bih bio na stadionu, da nismo mogli da unesemo našu zastavu ULTRAS".\n"Prvo su pregledali veliku šetalicu i nju smo stavili sa strane, a oni nastavili da gledaju kutiju po kutiju sa papirima i ostalo. Dok su se oni zabavljali sa papirom, ja sam iskoristio trenutak nepažnje i ubacio transparent ULTRAS u veliku zastavu. Naravno, nisu videli, i tako smo bez problema rešili taj problem. Nismo imali ni kosturske glave, ni političke parole, a baklje smo unosili na drugačiji način. Jedino što nam nisu dali da unesemo je bilo sto crveno belih kišobrana jer su imali metalni vrh".\n"Polako se bližio početak utakmice i jedno pola sata pre početka počeli smo da delimo papire i rolne. Podelili smo ih govoreći ljudima da ih bacamo kad igrači sa sudijama krenu ka centru. Samo što smo ih podelili negde oko pola sata pre početka naši igrači su izašli u trenerkama da vide teren, stadion i atmosferu. Cela tribina je kao po komandi bacila papire i rolne. Iako nije bilo kako je planirano, iako se desilo skoro pola sata pre početka, bila je prelepa slika".\nULOGA RADOVACA: NEMA PETOKRAKE!\nfotka: jedan od navijača Crvene zvezde sa "zabranjenim" obeležjima SFRJ\n"Sever se zabeleo i izgledao je kao da pada gust sneg. Crvko kaže: Pre utakmice sam stajao na donjoj tribini u baru i pio bezalkoholno pivo. U jednom trenutku kao da je pala noć. Bačeno je sa gornje tribine hiljade rolni papira i stvarno se uopšte nije videlo nebo. Bio sam prijatno iznenađen i posle toga odmah otišao na gornju tribinu. Bilo nam je krivo što nije ispalo kako je trebalo, ali nam je bilo jasno da je super ispalo".\n"Moram da kažem da su glavnu ulogu u sklanjanju jugoslovenskih zastava sa tribine imali petorica momaka navijača Rada, koji su išli sa nama. Svojski su se trudili i skoro da ni jedna nije ostala zapažena na tribini".\n"Kada su igrači sa sudijama stvarno izašli, jug (na kome smo bili) se zapalio. Zapalili smo 50-ak baklji i iako se nismo dogovarali, lepo su bile raspoređene u prvom redu. Pre baklji se raširila velika srpska šetalica. Stvarno su svi bili zadivljeni".\n"Čak i po Evropi je bilo malo šetalica te veličine. Na sve to što smo spremili, Francuzi su nam veoma smešno parirali. Šetalica im je bila bar 5 puta manja od nas, zapalili su možda 10-ak baklji, bacili 50 rolni papira. Stvarno su smešno izgledali u odnosu na nas. Jedino u čemu su bili bolji je to što su imali lepšu šarpatu (kad cela tribina raširi šalove)".\n"Utakmica je bila istorijski važna a pored toga na tribini je bila i masa navijački neobrazovanih navijača i bilo je veoma teško organizovati dobro navijanje. Pokušali smo u prvom poluvremenu, ali nije baš najbolje išlo. Na poluvremenu smo se rastrčali po tribini pokušavajući da objasnimo ljudima zašto je potrebno da navijama sve vreme. U drugom smo sve vreme forsirali onu pesmu: 'Napred Zvezdo, samo napred…' Na momente su je ljudi prihvatali a na momente je teško išlo".\n"Mislim ipak da je najzaslužnija za to bila sama važnost utakmice. Bila je tvrda utakmica i ljudi su mnogo gledali i kao da nisu imali snage za navijanje. Završili su se i produžeci i u svima nama je ključalo. Još samo malo i znaćemo da li smo osvojili istoriju".\n"Bili smo svesni da je to istorija, koja se verovatno nikad neće ponoviti. Ako ga sad ne osvojimo nikad nećemo. To su trenuci kad i kod najtvrdokornijeg ULTRASA (za šta sebe smatram) postaje važniji interes kluba od interesa moje grupe. Svi smo bili kao u transu. Kako su penali odmicali i kako je bivalo sve jasnije da osvajamo KEŠ, tenzija i uzbuđenje je bilo sve jače. I onda je Pančev krenuo da izvede poslednji penal".\nU DELIRIJUMU MILOJKO, U DELIRIJUMU SVI\nFudbal, Crvena zvezda, Olimpik Marselj, Finale Kupa Evropskih sampiona\ngalerija: Zagrevanje, utakmica, penali, Dika i Amoros, Olmeta i Darko, SLAVLJE!\n"Mi smo već bili u takvom transu da tu više neke navijačke organizacije nije moglo da bude. Ja sam bio u delirijumu i suze su same počele da idu na oči. Stajao sam skoro nepomičan u delirijumu. Suze su išle sve vreme dok je Pančev uzimao loptu i kretao da izvede penal. A kad je i poslednja lopta za to veče ušla u gol i naša tribina eksplodirala na tribini je nastala totalna ekstaza".\n"Ja i dalje nisam ni video ni čuo mnogo toga oko sebe. Suze su i dalje išle kao potocima sav sam bio u transu i možda prvi put osetio kompletniji i jači osećaj čak i od seksa. Kompletan delirijum u jednom dosta mirnom stojećem stavu. Nisam imao snage da se mnogo pokrećem i skačem sigurno par minuta".\n"Onda sam se malo povratio, suze su stale i svoju radost sam podelio sa svojim drugovima. Slavilo se na tribini sigurno još sat vremena.. Pevalo se, slavilo, radovalo. Kada se sve malo primirilo skupili smo šta je ostalo od naših rekvizita (mnogo prvenstveno barjaka su ljudi odneli, verovatno, kućama za uspomenu)".\n"Polako smo krenuli na parking gde nam je bio bus i tamo je nastalo drugo poluvreme slavlja. Masa autobusa koji su dovezli naše navijače bili su parkirani tu na tom parkingu. Možete zamisliti kako je izgledalo kad je na okupu bilo bar sto buseva sa totalno otkačenim i veselim putnicima. Pevalo se opet, mahalo zastavama, palile baklje… Ostali smo i tu sigurno bar dva sata".\n250 FANATIKA I SAMO JEDNA PESMA\n"Mnogo je do sada napisano Bariju. Nešto istina, a nešto i ne. Mnogo je priča bilo o nekim velikim neredima. Sve su to preterivanja, a jedan od dokaza su i crne hronike koje nisu imale šta da napišu".\n"Incidenti su bili smešni, jer nije bilo protiv koga da se tuče. U Marselju je tek počeo da stasava navijački pokret i bili su totalno pacifistički nastrojeni. To je jedini razlog zašto nije bilo većih incidenata. Najsmešnije je što su naši premlatili neke namrštene likove za koje su mislili da su Francuzi. U stvari su bili ultras Bari".\n"Kažeš da atmosfera nije bila baš najsjajnija. Ali, nije bila ni loša. Bilo je teško organizovati navijanje, jer je bilo puno ljudi kojima je to bio spektakl kao trke Formule 1 ili neki koncert. Mnogi nisu imali nikakvo navijačko iskustvo. Ipak većina onih koji su došli tu jer godinama prate Zvezdu, teško ih je bilo naterati da navijaju, jer su njihove oči bile uprte u teren zbog važnosti utakmice. Zato je doneta odluka da se navija samo jedna pesma, kako bi bar onih 250 pravih pokazalo svoj fanatizam".\n"Tako se na momente primala cela tribina, da bi posle samo par minuta navijalo tih 250 najvatrenijih. U svakom slučaju, navijalo se od početka drugog poluvremena, pa do penala. Priznaćete, nije malo i nije za potcenjivanje".\n"Redovno sam pratio sva finala evropskih kupova do tada i par godina kasnije. Jedino su Romanisti bili bolji protiv Liverpula, ali su igrali kod kuće, na Olimpiku. Svi ostali su bili iza nas po utisku kakav smo ostavili. I vizuelno smo bili dobri. Velika zastava, papirići i rolne, lepi barjaci…"\nKompetan blog pročitajte na sajtu "Moja Crvena zvezda".\nDragan Stojković Piksi, poslednja Zvezdina zvezda koja je doživela da igra protiv Zvezde u najvažnijoj utakmici u njenoj istoriji, ispričao je u intervjuu za Mondo zbog čega nije želeo da šutira penal za Olimpik i još dosta toga vezanog za 29. maj 1991.\nDo narednog 29. maja...\ndelije navijači FK Crvena Zvezda liga šampiona olimpik marsej\n31.05.2020. / 11:12\nTa zastava DAJ GOL je pripadala navijacima Proletera iz Zrenajanina, kao i ona pored (desno od) nje - INDIJANCI PETROVGRAD\n30.05.2020. / 08:55\nNavijanje je kad su ti krenule suze tokom penala Panceva, a ne kad ides po tribini da otimas zastave. Nametnuli ste silom pravila za navijanje koja ne postoje u ljubavi prema klubu. Dno je da su ovakvi likovi poznati u drustvu i daju intervju.\n30.05.2020. / 08:22\nA vidim sahovnice vam nisu smetale, ono jeste da su kockaste crveno bele zastave podsecale na CZ, ali meni se ne bi vijorile na stadionu to vece.


Šljivovački sajam rakije — ZoomUe\nby branko · maj 3, 2014\nŠLJIVOVICA-Bez obzira na vreme koje je bilo čas sunčano, čas kišovito, 7. Sajam domaće rakije u Šljivovici i ove godine je okupio veliki broj gostiju iz svih mesta čajetinske opštine, ali i iz Srbije i inostranstva.\nTolika posećenost ovoj manifestaciji samo je pokazatelj da je ona pun pogodak za ovo selo, rekao je predsednik opštine Milan Stamatović, pozvavši mlade da ostanu na svojoj rodnoj zemlji i nastave tradiciju ne samo u pravljenju rakije, već i u bavljenju voćarstvom i proizvodnjom suvomesnatih proizvoda. Jer, čuvajući tradiciju, očuvaće svoju veru, kulturu, srpski duh, i daće veću šansu svome selu ne samo da opstaje, već i da živi.\nNakon potpaljivanja kazana, usledio je kulturno umetnički program u kojem su učestvovali: Duvački orkestar Dejana Filipovića, KUD „Zlatibor“ iz Čajetine, pevačke grupe iz Šljivovice, Užica, Sevojna, Ivanjice, frulaši, zdravičari – a među njima ove godine najbolji Radenko Radojičić…\nOve godine je ocenjivačkoj komisiji stigao i rekordan broj uzoraka rakije : 105, tako da posao biranja najboljih nije bio ni malo lak za predstavnike dve eminentne firme za ocenjivanje kvaliteta: „Jugoinspekt“ iz Beograda i „Budimka“ iz Požege. Na 7.Sajmu rakije „Veliku zlatnu medalju“ za najbolju rakiju dobili su: Miladin Kaljević, Slobodan Zorzić i LJubodrag Kaljević, sva trojica iz Šljivovice, a nagrađenih proizvođača je bilo i iz: Čajetine, Jablanice, Rudina, Branežaca, Sirogojna, Mokre Gore, Ribaševine… „Zlatnu medalju“ u kategoriji specijalnih rakija dobili su: Risto Delić iz Šljivovice za rakiju od kruške, i Miladin Milovanović iz LJubanja za rakiju od nane i kleke.\nU nastavku programa dodeljene su i nagrade za najlepšu nošnju – Jeleni Božović, i najbolju pitu – Mileni Aćimović; najuređenije dvorište – Željko Rosić, najlepši voćnjak – Milorad Skorković. U međuvremenu su održana i takmičenja u: tesanju brvna, gde je pobedila ekipa iz Tripkove, struganju kladarom – pobedila ekipa iz Šljivovice, struganju dubećom testerom – takođe prva ekipa iz Šljivovice, i nadvlačenju konopca gde je najbolja bila ekipa iz Gostinice.\nby Marija Vranic · Published februar 21, 2019\nby Zoran Kanacki · Published novembar 25, 2017\nNext story Borba za opstanak se nastavlja Javor Matis pobedio Vojvodinu (video)\nPrevious story Sloboda u nedelju sa Napretkom u Kruševcu ( video)


Podgorički dnevnik navodi da je osumnjičeni za likvidaciju Lenca i ovog puta uspeo da pobegne. Prema saznanjima lista policija je izuzela više dokaza, koji su poslati na veštačenje kako bi se ustanovilo da li na njima ima tragova osumnjičenog za likvidaciju Lenca.\nCrnogorski istražitelji su informacije o Mršićevom kretanju dobili primenom mera tajnog nadzora. Dobijene podatke razmenili su sa kolegama iz Bosne i Hercegovine, koji pomažu nadležnim organima naše zemlje u istragama o nekoliko ubistava koja su se dogodila u ratu klanova, piše Dan.\nList podseća da su nekoliko meseci ranije, u potrazi za nekoliko članova organizovanih kriminalnih grupa iz Crne Gore izvršeni pretresi nekoliko objekata u naselju Surčin i na Zvezdari u Beogradu.\nGoran Lenac je ubijen dok je trenirao\nTad je policiji prijavljeno da se na tim lokacijama skrivaju pripadnici više kriminalnih grupa iz Crne Gore među kojima je i Kotoranin Nikola Mršić, koji je, prema evidencijama bezbednosnih službi, član škaljarskog klana.\nInformacija je dobijena od bezbednosnih službi koje prate delovanje tog klana na području Beograda i Novog Sada. Međutim, navodi Dan, Mršić ni tada nije pronađen na lokacijama koje su proveravane, ali su pronađeni tragovi koji ukazuju da je boravio u jednom objektu na Zvezdari.\nCRNO PROLEĆE I LIKVIDACIJA ZA LIKVIDACIJOM Crnu Goru već dve godine trese serija kriminala, a ovi zločini su i dalje MISTERIJA ZA POLICIJU\nMršić je dva sata posle ubistva Lenca privođen, ali je nakon saslušanja pušten na slobodu i od tada mu se gubi svaki trag.\nOsnovanost sumnje da je Mršić ispalio smrtonosni hitac u Lenca potvrđena je kada su stigli nalazi iz Forenzičkog centra, gde je utvrđena podudarnost DNK iz ovog zločina sa DNK profilom osumnjičenog, navodi Dan.\nStadion Bokelja (arhiva)\nLenac je ubijen 16. septembra na stadionu fudbalskog kluba Bokelj, oko 17.25 časova dok je trenirao. Ubica nije bio maskiran i posmatrao je sa tribina Lenca, koji je trenirao sa drugom. U vreme ubistva, na terenu je bilo još ljudi, ali je napadač strpljivo čekao da oni počnu da se razilaze, sišao je sa tribine, simulirao i da on trenira. Prišao je Lencu dok je golman radio sklekove i ispalio mu dva hica u glavu. Potom je pobegao prema izlazu stadiona i ispalio još nekoliko hitaca u vazduh, verovatno u nameri da uplaši eventualne očevice.\nPogledajte video: Hapšenje škaljaraca u restoranu u Beogradu


Zbog čega je Pečenjevce proglašeno za najbolje selo u 2019. godini? - Televizija Leskovac\nU okviru tradicionalne manifestacije “Susreti sela Srbije“ za najbolje selo u Srbiji u 2019. godini u konkurenciji sela do dve hiljade žitelja proglašeno je Pečenjevce. Ovu manifestaciju organizovala je Kulturno-prosvetna zajednica Srbije.\nJedno selo ne čine zgrade i putevi, već dobri i marljivi ljudi, a takvih ima mnogo u Pečenjevcu i kako kažu, zadovoljni su svojim životom i radom na selu.\nPečenjevce se ne izdvaja samo po tome što se u ovom selu ljudi, pre svega, bave proizvodnjom krompira i po poznatoj Krompirijadi koja će se ove godine održati po 15. put, već i po tome što je ovo jedino selo na teritoriji grada Leskovca u kome su sve ulice asfaltirane.\nNarodni pevač, Toma Zdravković, prva je asocijacija za ovo selo, dok je druga Likovna kolonija „Na krilima mašte“ koja je ove godine proslavila svoj 25. rođendan. Idejni tvorac, Ljubiša Ranđelović, ističe da je ona tokom godina imala više stotina učesnika koji su kasnije odlučili da se bave umetnošću i upišu likovnu akademiju.\nOsim likovne kolonije „Na krilima mašte“, Dom kulutre u Pečenjevcu organizuje i niz drugih manifestacija, poput Kulturnog leta, literarnih susreta i folklornih dešavanja, a začetnici su i Duhovnih akademija.\nBrojne manifestacije, uređena infrastruktura i vredni ljudi zaslužni su što je Pečenjevce ponelo laskavu titulu „najboljeg sela u Srbiji“, a prema rečima meštana to je samo još jedan podstrek da rade još više na stavaranju boljih uslova za život i dobrih odnosa u svom mestu.\nTags: Grad Leskovac, Jablanički okrug, najbolje selo, Pečenjevce, selo\nPanorama, sreda 6. novembar